open-index/open-wikipedia-markdown huggingface dataset:
企鵝推冰

《**企鵝推冰**》（ ）係一款由世嘉發行嘅街機遊戲，一九八二年九月推出，由萬普會社開發。呢款遊戲相當受歡迎，被移植咗去多款平台，包括手機在內都有得玩企鵝推冰。

隻遊戲嘅日文名 **Pengo**（ ）係主角個名：玩家要操控一隻名為 **Pengo** 嘅企鵝，喺遊戲空間入便將冰塊推嚟推去，用冰塊嚟打低遊戲中嘅怪獸並且得分；同時 Pengo 俾怪獸掂到就會死，所以玩家同時亦要諗方法迴避進犯嘅怪獸。

## 作品介紹
玩家操作嘅係遊戲主角**彭哥**（Pengo）。彭哥係一隻身體紅色、喙同手腳綠色嘅企鵝。遊戲關卡中會有方形嘅冰塊，冰塊排成好似迷宮噉嘅形態（形態喺每關開始嗰陣會由幾個預設圖樣中隨機揀一個）而迷宮周圍有**雪蜂**（Snowbee），呢啲雪蜂係敵人，彭哥俾佢哋掂到就會死。玩家要做嘅，就係推郁啲冰塊，用冰塊嚟壓扁啲雪蜂。玩家喺每關入便嘅目標就係要將雪蜂冚唪唥消滅晒。

## 人工智能

呢隻 game 入便有多種敵人，唔同種嘅敵人，人工智能都有啲唔同。

## 引咗
危情十日

《**危情十日**》（***Misery***）係一部1990年嘅美國心理恐怖驚慄電影，由做導演，編劇，改編史提芬京嘅1987年小說《戰慄遊戲》。主演係占士堅、嘉菲比絲，其他配角有、、、羅蓮柏歌。

## 演員
* 占士堅 飾演 Paul Sheldon
* 嘉菲比絲 飾演 
*  飾演 Deputy Virginia
*  飾演 Sheriff Buster
* 羅蓮柏歌 飾演 Marcia Sindell
*  飾演 Libby
* Jerry Potter 飾演 Pete
陳樂

**陳樂**（，），係香港男藝人，舞蹈員，同埋《全民造星II》嘅參賽者。

## 簡歷
陳樂喺香港出世同成長。2019年就參加ViuTV節目《全民造星II》，成為95號參賽者，而同B4隊嘅成員包括陳天翺，梁瑞峰同柳應廷表演。

## 演出
### 電視節目（[[ViuTV]]）
*2019年：《全民造星II》參賽者，95號

## 出面網頁
*
錦田鄉酬恩建醮

**錦田鄉酬恩建醮**係十年一度喺香港錦田舉行嘅太平清醮。2025年已經搞咗卅四屆，係全港已知最耐歷史嘅太平清醮。事緣清初遷界迫使到錦田鄉民離鄉別井，為咗答謝幫佢哋復鄉嘅兩位官員，鄉民就約好十年一次打醮酬恩。醮會除咗道教儀式之外，仲包括行香祈福、大士巡遊等等活動；用到嘅搭棚、紙紮之類技藝都屬於非物質文化遺產。第卅四屆醮會個醮棚仲係健力士世界紀錄認證過嘅全球最大座竹造臨時祭壇。

## 歷史

錦田鄉酬恩建醮，係香港已知最耐歷史嘅太平清醮。由1685乙丑年開始每十年一屆，到2025年已經舉辦咗卅四屆，就算係啱啱經歷完二戰嘅1945年都冇停辦過。

事緣清朝初期為咗遏制鄭成功勢力，順治帝頒令沿海五十里所有人都要撤入內陸。呢條遷界令搞到好多人無啦啦流離失所，甚至喺遷界途中監生餓死，錦田鄉民都深受其害。廣東巡撫王來任眼見遷界令帶嚟嘅禍害，好幾次上書朝廷希望撤銷；點知反而俾人話辦事不力而被革職，冇幾耐就鬱鬱而終。後嚟上任嘅兩廣總督周有德，同樣目睹災民嘅慘況，於是繼承王來任嘅遺志上書康熙，最後爭取到1683年復界。

所謂「酬恩」，就係指錦田鄉民答謝周有德、王來任兩位官員（合稱周王二公）為民請命，等錦田鄉民可以搬返去復鄉。啲鄉民唔只起咗間周王二公書院紀念兩位恩公，仲約好喺書院隔籬笪地每十年搞一次醮會；一來感激周王二公嘅恩德，二來超度緬懷因為遷界令喪生嘅族人，三來淨化鄉郊地方、幫錦田居民祈福。錦田鄉酬恩建醮，就係噉成為咗香港唯一主祀周王二公嘅太平清醮。

## 活動

根據傳統，酬恩建醮係由錦田六股九村合辦嘅活動。醮會開始之前第一件事，係要問杯選出六十位「緣首」做每一股嘅代表，負責齋戒同拜神。搞掂先可以擇個吉日迎神，開始打醮儀式。

酬恩建醮期間除咗唸經拜懺、分燈進燭、八門功德等等道教科儀之外，仲會舉行一系列嘅傳統活動，包括舞龍、舞獅同盆菜宴等等。核心環節之一，係喺錦田同元朗一帶行香祈福嘅巡遊，一路仲有傳統樂器伴奏。醮會嘅另一個高潮係臨尾舉行嘅大士巡遊，鄉民會捧住兩層樓高嘅大士王紮作巡鄉。等到五日六夜嘅醮會完嗮之後，醮棚會改建做戲棚，上演粵劇同手托木偶戲兩款神功戲；第卅四屆酬恩建醮仲同場加映埋獅王爭霸賽同美食嘉年華添。

## 保育
搞醮會用到嘅技藝好多都屬於非物質文化遺產，譬如搭棚、紙紮、花牌紮作、舞龍舞獅、神功戲等等，就連打醮本身都位列非遺。喺政府非遺辦事處同弘揚中華文化辦公室資助下，第卅四屆錦田鄉酬恩建醮就搞咗唔少新活動，好似導賞團、展覽、沉浸式劇場噉，宣揚打醮會見到嘅非物質文化遺產同錦田鄉文物。

### 搭棚
2025年第卅四屆錦田鄉酬恩建醮用嘅醮棚，係由十七位師傅、經過兩個月時間、用成三萬支竹搭出嚟嘅。成座有五到十層樓咁高，佔地四萬二千呎左右；唔單只係全港最大座醮棚，仲係健力士世界紀錄認證過嘅全球最大座竹造臨時祭壇。呢座企到六千個人嘅大竹棚採用咗「大金鐘」款式，中間一條柱都冇，好考師傅功力。加上外面嘅牌樓、神棚、食堂同跨越舊錦田河嘅兩條橋，全部都要搭棚師傅起出嚟，工程規模非常之大。

搭棚呢門傳統工藝屬於香港非物質文化遺產。喺2025年大埔宏福苑五級火之後，政府全面推動用金屬棚架取締竹棚；喺噉嘅背景之下，吸引咗唔少人專程嚟到錦田欣賞竹棚工藝，甚至帶動到醮會第一日人流「逼爆」。

### 紙紮

打醮一定唔少得同樣屬於非遺嘅紙紮藝術。錦田鄉醮周圍都可以見到用竹篾、紗紙、彩紙整成嘅大大小小紮作，譬如牌樓、獅子、漢馬、門將、玉皇殿、觀音壇同各式各樣嘅燈籠等等。第卅四屆酬恩建醮就有過千件紮作，用咗廿幾位師傅好幾個月時間先至整成。

焦點之一係十王殿嘅吊公——即係用摩打驅動嘅公仔；呢啲象徵地府同陽間百態嘅紙紮公仔手腳識得郁，望落栩栩如生，愛嚟警世同教人向善。酬恩建醮嘅另一大特色就係兩層樓高嘅粵式大士王；佢著住嗰副盔甲由一萬八千個紙紮錐體扣成，靚得嚟仲要夠實淨，因為大士巡遊嗰陣鄉民會抬住佢出出入入。大士隔籬仲有尊伸住脷嘅「財神」（又叫「一見發財」），象徵披麻戴孝嘅孝子；酬恩建醮嘅財神特別在佢同大士王一樣咁高，第度都見唔到。

## 睇埋
*香港太平清醮

## 註

## 參考
凌卓烽

**凌卓烽**（，，可以用**MadKids**），係香港男藝人，唱作歌手，同埋《全民造星VI》嘅參賽者，最終入圍至六十強。

## 簡歷
凌卓烽喺香港出世同成長。佢2025年推出一個歌叫做《一見鍾情》，同年報名參加ViuTV節目《全民造星VI》，成為44號參賽者，但喺60強後即時淘汰。

## 演出
### 電視節目（[[ViuTV]]）
*2025年：《全民造星VI》參賽者，44號，最後60強

## 歌曲
### 2021年
*《叢林法則》

### 2022年
*《1314》

### 2025年
*《一見鍾情》

## 出面網頁
*全民造星VI #44 NOAH
*
*凌卓烽嘅YouTube頁
中九龍繞道

**中九龍繞道 **（**Central Kowloon Bypass**），係香港6號幹線一部份，連接九龍嘅油麻地同茶果嶺，繞道主要係地底行車隧道，分為**油麻地段**同**九龍灣段**兩條隧道。

**油麻地段隧道**連接油麻地同啟德，施工時稱為**中九龍幹線**，全程三線雙程分隔公路，2017年動工，喺2025年12月21號通車。

**九龍灣段隧道**連接啟德同觀塘區茶果嶺，接駁將軍澳—藍田隧道，施工時稱為**東南九龍T2主幹道**，全程雙線雙程分隔公路，用隧道鑽挖機起。2019年動工，預計2026年年中通車。

## 參考
林俊一

**林俊一**，雙性戀者,香港藝人兼音樂導師,性罪行犯罪者。曾晉身《中年好聲音》百強，亦曾經參與《中國好聲音》深圳賽區並打入48強決賽，有時會出席一啲親中派慶祝香港主權移交嘅活動。

2023年，佢因為2008－2023年期間涉性侵多名男學生被捕，去到2025年12月被判 9 項非禮、2 項普通襲擊罪成。

## 參考來源
何弘軒

**何弘軒**（英文：Alan Ho，1985年10月31日－），原名**何偉圖**，係香港創作歌手。佢喺1995年同樂意唱片簽約，成為旗下童星歌手，並於2012年正式出道；2023年再簽約加入無綫電視。
寵物小精靈競技

**寵物小精靈競技**係指啲人競技式噉玩寵物小精靈系列嘅電子遊戲：喺寵物小精靈系列入便，玩家可以捉同培育稱為寵物小精靈嘅假想生物，並且用呢啲生物嚟戰鬥；喺單人遊戲裡便，玩家會用自己訓練嘅精靈同電腦控制嘅對手戰鬥，但係自從第一代嘅作品開始，寵物小精靈電子遊戲就容許玩家進行玩家對玩家嘅對戰，而事實表明，寵物小精靈競技有相當高嘅策略性，高到吸引咗人寫文研究，亦有官方單位搞比賽。

寵物小精靈競技嘅公開比賽仲會有一定嘅獎項。大人參加呢啲比賽打贏咗可以得到獎金，而視乎個別比賽而定，未成年嘅參加者贏咗有可能得到獎學金。

## 基本機制

傳統嘅寵物小精靈視像遊戲，係回合制嘅 RPG 。喺每一個回合，玩家要決定換寵定係出招。

**屬性**（，英文叫  ）係寵物小精靈嘅重要機制。由精靈以至招式，都可以有屬性，屬性包括咗唔同嘅自然同超自然力量，有火、水、草、電、蟲、超能力等等。呢啲屬性之間存在複雜嘅相剋關係，假如用某招式攻擊某精靈，可以有三種結果：
*效果絕佳：傷害變做兩倍甚至四倍。
*效果唔理想：傷害減半。
*無效：直頭咩效用都冇，例如電系嘅招式對地面系無效（×0），對地面系精靈用電系招式，乜嘢都唔會發生。
以下係截至第九代，十八個屬性之間嘅屬性相剋表。每格入便嘅數值，表示攻擊方用嗰個屬性嘅招式打防守方嗰個屬性嘅精靈，會得到幾多倍效果。





寵物小精靈成個遊戲機制，都係以 RPG 為藍本。上述呢啲屬性之間嘅相剋關係，好多時都係建基於奇幻等體裁中嘅橋段。例如妖精系受鋼系剋制，據講就係基於喺古時嘅傳說中，仙子係怕凍鐵嘅。

## 精靈組成
喺主系列嘅寵物小精靈遊戲之中，每一隻精靈都由以下幾個核心元素組成。

### 能力值

寵物小精靈有六大能力值，呢六個數值分別係：
*HP (體力)：決定精靈嘅最大生命值，即係佢最多承受到幾多點傷害。
*攻擊 (Att)：決定物理招式嘅威力有幾強。
*防禦 (Def)：減低畀物理招式打中嗰陣嘅傷害。
*特攻 (Sp Att)：決定特殊招式嘅威力有幾強。
*特防 (Sp Def)：減低畀特殊招式打中嗰陣嘅傷害。
*速度 (Spe)：決定邊方先行出招，快啲嗰方可以出招先，所以喺對戰中極為關鍵。
某隻寵物小精靈嘅能力值，取決於好多因素。首先，寵物小精靈會有種族值，同一**種**嘅精靈冚唪唥都有同樣嘅種族值，例如**雷超**呢個種有六個種族值，由遊戲中所有嘅雷超共享。同時，一隻個體又會有兩個隱藏數值：
*個體值 (IV)
*:IV 係精靈出世嗰時隨機決定嘅「天賦」，每項能力值（HP、攻擊、防禦、特攻、特防、速度）嘅 IV 範圍由 0 到 31。競技玩家通常追求 5V 或 6V（即係五至六項能力都達到 31 點最大值）。
*努力值 (EV)
*:EV 係透過戰鬥或訓練獲得嘅累積點數，代表「後天修煉」。每隻精靈總共有 510 點 EV，單項能力最高 252 點，可以喺六大能力值之間分配。
因此，同一個種嘅唔同個體之間，喺能力值上都可以有差異，主因就係佢哋喺個體值同努力值上有分別。

除此，一隻寵物小精靈仲可以有**性格**。性格會影響精靈能力值嘅成長。大部分性格會令其中一項數值乘 1.1 倍，同時令另一項數值乘 0.9 倍，例如**細膽**嘅性格會加速度但減攻擊。選擇合適嘅性格，對提升精靈嘅競技實力嚟講至關重要，譬如某隻精靈，佢嘅種族值係低攻擊高特攻嘅，玩家應該會想佢用特殊招式為主，噉佢就應該唔想呢隻精靈嘅性格係**固執**－即係加攻擊減特攻嗰種性格。

### 其他特徵
除咗能力值，每隻寵物小精靈仲會有：
*屬性
**單屬性與雙屬性：一隻精靈可以得一種屬性（例如比卡超係純電系）亦可以擁有雙重屬性（例如**耿鬼**係由毒氣組成嘅鬼怪，所以同時屬鬼魂系同毒系）。
**雙屬性嘅防禦要點計：若果某精靈有兩種屬性，佢受到嘅傷害倍率會疊加。例如一隻又係水系又係地面系嘅精靈，畀草系攻擊（對水兩倍，對地面兩倍）打中嗰陣會受四倍咁多嘅傷害；如果受電系攻擊，就因為電系對地面系無效而變成 0 傷害。
**屬性一致加成 (STAB)：如果精靈使用同自己屬性相同嘅招式，威力會乘 1.5 倍。
**同一個種同一形態嘅精靈，喺屬性上實係一樣嘅。
*特性（ ）
**特性係精靈擁有嘅被動技能，每隻精靈淨係可以同時有一個特性，特性可以大幅噉影響戰局。例如**威嚇**特性可以喺出場時降低對方嘅攻擊力。每個種嘅精靈可以有最多三種唔同特性，但係是但搵一隻個體精靈，佢只可以由佢個種嘅可能特性之中揀一個嚟用。
**遊戲成日會出現一種情況，就係某種精靈嘅能力種族值低，望落好似冇咩用，但係就具有極強嘅特性。例如係**勾魂眼**（ヤミラミ）嘅六能力種族值加埋都係得嗰 380 點，以冇得再進化嘅精靈嚟講算係非常低，但係就擁有**惡作劇之心**呢個強力嘅特性，用親狀態技都可以優先出招。
*招式（ ）
**一隻精靈喺對戰中最多只能攜帶四個招式。招式除咗區分為物理類、特殊類同變化類（或者叫**狀態類**）之外，仲有唔同嘅命中率同屬性。同一個種嘅精靈，喺「能夠學到邊啲招式」呢點上係一樣嘅。
**寵物小精靈好多時都能夠學到自己屬性以外嘅招式，而呢點對於對戰嚟講有重要影響，譬如係**寶石海星**噉，雖然佢哋本身係水系加超能力系，但就能夠學到**十萬伏特**呢種電系招式，而電剋水，所以寶石海星同第啲水系精靈戰鬥嗰時，往往有優勢，例如就算寶石海星並冇帶住十萬伏特，佢對手都會形住佢有，因而喺行動上或多或少受牽制。

## 對戰決策

寵物小精靈對戰本質上係不完全資訊嘅博弈。玩家需要預測對手嘅行動，呢種預測俗稱**先讀**。

教人工智能玩寵物小精靈嗰時，有可能參考博弈論講到嘅最大最小化計法，其決策過程係噉：玩家會衡量所有可能嘅分支。例如：換寵嘅話，最壞情況係點？直接攻擊嘅話，最壞情況又係點？玩家會選擇「最壞情況中最好嗰個結果」嘅行動，從而穩定勝率。

## 睇埋
*寵物小精靈
*電子競技

## 引咗

## 註釋
陳星菊

****，香港親中派文化界人，香港舞蹈藝術家，有時會就中國嘅大外宣表演活動接受親中派傳媒訪問。

## 部分公職

* 香港中華文化總會副理事長/常務理事
* 中國香港尊法愛國大聯盟發起人

## 政治立場
佢係香港親中派成員，曾經參與公開聯署支持北京未經諮詢或香港人同意，強行訂立嘅《港版國安法》。

佢支持香港實行愛國教育，反對港獨同台獨。

## 參考來源
莫健彬

**莫健彬**（，），係香港男藝人，歌手，饒舌歌手，舞蹈員，同埋《Good Night Show 全民造星》嘅參賽者。

## 簡歷
喺香港出世同成長，莫健彬係一個饒舌歌手同舞蹈員。2018年又參加過ViuTV節目《Good Night Show 全民造星》，成為47號參賽者，比賽時又唱**A Theme To The Last Day**。

## 演出
### 電視節目（[[ViuTV]]）
*2018年：《Good Night Show 全民造星》參賽者，47號
*2021年：《囝囝女女730》第125集嘉賓

## 出面網頁
*
石原良

**石原良**（）原名**藤井壽之**，日本演員、配音員同旁白。1931年熊本縣熊本市出世，帶熊本口音。1950年入行，1964年做小飛俠阿童木動畫第一代。2025年12月14號因心臟衰竭壽終，終年94歲。

## 攷

## 出面網頁
林際平

****，香港親中派政治人。有時會就黃埔軍校嘅題目接受親中派傳媒訪問。

## 部分公職

* 香港黃埔軍校後代親友聯誼會會長
* 中國香港尊法愛國大聯盟發起人

## 政治立場
佢係香港親中派成員。佢支持香港實行愛國教育，反對港獨同台獨。

## 家庭
佢外曾祖父係參加過武昌起義嘅辛亥革命元老張難先，祖父係前黃埔軍校教官林薰南，父親係林上元。

## 參考來源
潘國政

****，香港親中派政治人。星光集團執行董事

## 專業資格

* 國家財政部第三屆管理會計諮詢專家

## 部分公職

* 香港青年新創見第二屆會董
* 香港廣州社團總會第三屆會董
* 香港新界工商業總會青年網絡 第二屆執行委員會司庫
* 2023 - 2025 年度地區青年發展及公民教育委員會(葵青區)委員
* 葵青區分區委員會（葵涌東北）委員
* 香港工商總會青年網路主席
* 香港商界會計師協會副會長
* 中國星火基金會顧問
* 廣東省粵港澳合作促進會專業委員會港區副主任
* 廣州市海珠區第十五屆港澳政協委員

## 政治立場
佢係香港親中派成員，支持港澳青年回內地創業同埋排除民主派人士嘅所謂愛國者治港。另外，佢曾經以『黑暴』形容爭取民主同埋捍衞香港法治嘅香港反送中運動，又支持大幅度削減直選議席同埋限制非建制派人士參選嘅所謂嘅完善選舉制度，仲話咁做好似幫香港打咗兩針疫苗。

## 參考來源
鄭翰衍

****，香港親中派商界人士，曾就大灣區政策接受親中派媒體訪問。

## 部分商界職務

* 博亞體育會有限公司董事

* 香港青年新創見副會長
顏純烱

****，香港親中派政治人。

## 部分公職

* 福建省港區政協委員聯誼會第二屆常務理事/創會會長
* 香港泉州市社團聯合總會永遠榮譽會長
* 香港泉州同鄉會永遠名譽會長

## 政治立場
佢係香港親中派成員。

喺2015年中，佢曾經參與聯署支持當時喺831框架之下，高提名門檻，並未提供選民真正選擇嘅特首普選方案。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

## 參考來源
下元節

**下元節**簡稱**元宵節下層**，亦係農曆十月十五。係下元天官，即係天官嘅寶誕。下元天官下誕又叫下元節、或者下元，以係道敎重要節日，亦係唐人重要節日。
連納夫婦被殺案

2025年12月14號，美國電影製作人同埋佢老婆，俾人發現死喺洛杉磯社區嘅屋企裏面，兩人身上都有多處利器嘅傷害。佢哋個仔尼克連納（Nick Reiner）喺當日遲少少嘅時候因為涉嫌謀殺被捕。

## 背景
洛連納係一位美國演員、導演、政治活動家。佢嘅作品包括有《》、《》、《90男歡女愛》、《伴我同行》、《》。米歇爾·辛格·連納係一位攝影師、製片人、LGBTQ權益倡導者。佢哋兩個喺1989年結婚，生咗三個小朋友。

喺佢哋去世時，洛連納享年78歲，米歇爾·連納享年70歲。

### 尼克連納
尼古拉斯「尼克」連納（Nicholas 'Nick' Reiner）喺1993年9月14號出世，佢係三個仔女中排第二個。佢有一個哥哥Jake，同埋一個妹妹Romy。佢擁有，而且決定唔讀大學。

喺尼克連納被捕之前，佢曾經喺一啲採訪同播客裏面講過自己長期有藥物濫用問題，包括由青年時期就開始做過多次戒毒治療。《》總結咗佢之前嘅公開講法，報道話佢估計自己喺青年時期曾經接受過18次戒毒治療，重有講過自己對海洛英同埋可卡因上癮。

2015年，佢與其他人一齊寫咗電影《》嘅劇本，呢套片嘅靈感嚟自佢同毒癮駁鬥嘅經歷，重有佢同老豆嘅關係；套片由洛連納執導。2025年12月16號，《》雜誌報道講尼克連納有著漫長嘅個人掙扎史，包括行為異常、年少時吸毒、14歲首次入戒毒所、15歲左右開始反復出入戒毒所，截至2016年已經累計有18次出入戒毒所，而且一度無家可歸，但係直到拍《Being Charlie》期間，佢先開始同老豆個關係變得親密。佢父母死時，佢係同佢父母一齊住。

喺洛連納同米歇爾·辛格·連納被發現死亡嘅前一晚，呢對夫婦參加咗搞嘅聖誕派對，但係之後根據報道，佢哋個仔尼克連納同洛連納發生咗「非常激烈嘅鬧交」，尼克連納「嚇親所有人，行為發癲，不停問其他人係唔係名人」，之後佢哋就離開咗。

## 謀殺

12月14號下午，洛連納同埋米歇爾·連納嘅女Romy喺主臥室發現咗父母嘅屍體。下午3點38分，Romy逃出住所後，同她一齊住喺父母家對面嘅室友打咗911報警。嘅醫護員當日下晝接到報警趕到現場。官方後來講，喺屋裏面發現咗一男一女已經死咗。嘅警員之後趕到，展開咗調查，後來調查結果話係一單兇殺案。呢件案由洛杉磯警察局嘅搶劫同兇殺科負責調查，警方表示，探員申請緊搜索令。

12月17號，公佈咗連納夫婦嘅死因。洛連納同米歇爾·連納嘅死因係受多處利器傷害，死亡方式認定係被謀殺。

## 調查同埋逮捕
尼克連納喺12月14號夜晚喺南加州大學附近被捕。警方最初將保釋金定為400萬美元，之後宣布唔畀保釋。單案重未移交畀檢察官。12月16號，有報告指出尼克連納因為身體有事而上唔到庭。當日遲啲時候，佢被控兩項一級謀殺罪，而且附加多項謀殺罪嘅特殊情況。

2025年12月17號，尼克連納喺辯護律師陪同下首次上庭。喺第一次上庭時，尼克連納只係同法官短談幾句，而且未認罪。尼克連納嘅正式提審定喺2026年1月舉行。
真拉麪

**真拉麪**，南韓即食麪商標，不倒翁拉麪公司所有，有即食麪亦杯麪，當地叫麪做拉麪。兩種口味。溫和即少辣，包裝藍底黃字。而辣就好辣，用紅底黃字。杯麪有分大細杯，同樣兩種口味。二十世紀九十年代，爭議話即食麪有害，喺麪上面加維他命C染黃，營造安全感。

## 史
佢本青寶食品出產真骨味，一九八四年到一九八七年生產，但撞到公司一九八七年破產，畀不倒翁拉麪公司收購合拼，生產至今。一九八八年三月，推出真拉麪，濃湯為主。又到二〇一八年平昌冬季奧運會，出咗金版。三十後，二〇一八年六月，累計銷量五十億包。由二〇一八年到二〇二〇年，推出卅周年特別版，包裝上印有米羅作品。二〇二〇年出新包裝。二〇二五年，推出微辣版。

## 產品

; 溫和版

一九八八年三月出溫和版，初初大豆糊湯底，後用紅椒粉湯底。
File:Jin_Ramen_(mild)_20210731_001.jpg|link=파일:Jin_Ramen_(mild)_20210731_001.jpg|alt=진라면 순한맛 재료|溫和口味材料
File:Jin_Ramen_(mild)_20210731_002.jpg|link=파일:Jin_Ramen_(mild)_20210731_002.jpg|alt=진라면 순한맛|溫和
File:Jin_Ramen_(mild)_20210731_003.jpg|link=파일:Jin_Ramen_(mild)_20210731_003.jpg|alt=진라면 순한맛|溫和


; 辣版

一九八八年三月出辣版。
File:Jin_Ramen_(spicy)_20210731_001.jpg|link=파일:Jin_Ramen_(spicy)_20210731_001.jpg|alt=진라면 매운맛 재료|辣材料
File:Jin_Ramen_(spicy)_20210731_002.jpg|link=파일:Jin_Ramen_(spicy)_20210731_002.jpg|alt=진라면 매운맛|辣
File:Jin_Ramen_(spicy)_20210731_003.jpg|link=파일:Jin_Ramen_(spicy)_20210731_003.jpg|alt=진라면 매운맛|辣


## 攷
賢人

**賢人**，人一種，角色一種，講佢賢，亦即有智慧，亦叫**賢者**、哲者、聖賢，好多時男人來嘅。東方無話一定老人，而西方，大多數講老人，哲人會適時講出建議，或有特殊能力，後講成魔術師之類。基督教新約，就有占星學者，東方三博士，亦稱三賢人。

呢個文學元素，故事元素，比喻角色。或者定型角色。人生同思想經驗豐富，因而有智慧，判斷良好。好多時村望族中長老，多數男人。

現代作品如魔戒、星球大戰、哈利波特，都有賢人角色。

## 攷
何平秋

**何平秋**（，），係馬來西亞女藝人同歌手，亦係《Astro經典名曲歌唱比賽2023》冠軍、《中年好聲音3》第17名。

## 簡歷
何平秋喺馬來西亞嘅新山市出世同成長。2023年參加咗《Astro經典名曲歌唱比賽2023》，而獲得了冠軍。2024年代，佢飛去香港參加了無綫電視節目《中年好聲音3》，並且攞到第17名，比賽後簽約無綫電視。

## 演出
### 電視節目（[[無綫電視]]）
*2024年：《中年好聲音3》參賽者，第十七名

## 出面網頁
*
西海廣播

**西海廣播**（）係一家已被并入KBS嘅商業廣播公司，總部位於全羅北道群山市。
愛仁輪事件

**愛仁輪事件**係廣東海面事故，愛仁輪先有賊匪劫船，後畀英軍炮彈擊中，再畀賊人放火燒沉，再之後中華民國向英國交涉。事發一九二七年，嗰陣中國東南沿海，賊扮客劫船頻頻。大亞灣賊藪，就近香港，其時英國殖民地，約六十英里遠。愛仁輪，蒸汽船，輪船招商局客貨輪，十月十七號上海起航，十九號朝畀匪劫船，迫駛大亞灣。又咁啱，英國皇家海軍，喺大亞灣水域，有潛艇停泊。二十號未天光，潛艇見有輪船烏燈黑火，疑畀匪徒劫持，射擊警告停船無效，炮彈打穿船身機房停船，之後着火沉沒。

上海時有二百五十八人。有事故有搭客十四人死。賊一人死，十七人被捕。由於船上無貴重嘢，搭客得啲窮人，所以劫船原因難解。大概賊匪收流料。為咗迫人交出財物，賊匪殘暴。

## 形勢

### 時勢
帆船時代到尾，蒸汽輪難以打劫，迫使華南海盜改變戰術。新蒸汽動力船艦，軍商都用，武裝帆船船隊無用。去到一九二七年，海盜有完善戰術，賊人扮搭商船，去到海上劫船，劫完一次又一次。至勁匪幫，大亞灣做據點，船靠近海灣就劫船，然後靠岸卸低貴重物品，扣留人質。

### 愛仁輪
招商局輪船愛仁號，行開上海、福州、廈門、汕頭。噸位一千三百四十三。十七號出航載荳同普通貨物，船上二百八十五人。絕大多數窮人。

### 賊匪
班賊以大亞灣做賊藪，地屬惠州。佢哋口音，有本地，有客家，有上海。賊次次打劫，都會喺稔山順寮某天后廟，備三牲，向天后問杯，有勝杯先做。按順寮又叫巽寮。

### 差人
由於班賊打劫會去問杯，香港差人朱香幫辦，周不時同廟打探。十三號，朱幫辦接報賊幫出發，通知京副警司，請海軍攔截。海軍派巡洋艦到大鵬附近，未有匪踪，疑誤報。然而朱幫辦力證可靠，再派潛艦巡大亞灣。

### 海軍
英軍好幾次派軍艦，海盜預得風聲，逃過追捕。海軍改變策畧，以潛艇偷偷入灣巡邏。駐香港艦隊，有十二艘潛艇。分出兩艘L級潛艇巡，有L四號、L五號。喺北部戰術訓練返來，啲人都諗訓練就完。然而，經大亞灣，就潛行停泊灣口小星山，等睇有無劫船。艦長夏剌軒，海軍上尉，喺四號上便。

### 劫船
賊黨聽聞愛仁輪有銀條，策劃劫船。查實香港差人朱香幫辦，一早知道。皆因啲賊次次打劫，都會喺稔山順寮某天后廟，備三牲，向天后問杯，有勝杯先做。所以幫辦會不時同廟打探。

十月十七號禮拜一，成班賊十幾人扮搭客，上海搭愛仁輪。朝早開船，一路無事。十九號禮拜三朝早八點，近廈門，開始劫船。輪船長挪威人贊臣，輪機副俄人冼士哥扶，當其時喺餐樓用餐。賊人現身衝入去，持鎗劫船，同時佔據吊橋機房，挾制全船。之後搜掠搭客。而船員呢，得大副英人燕士利，畀賊搶咗支鎗。

賊匪得手，就迫船長駛去大亞灣。船行得太快，匪徒怕太早到大亞灣，叫船長行慢啲。

## 事故
兩潛艇到大亞灣口，停喺小星山附近。之後兩艦分開。 四號巡灣口，夏剌軒叫五號入灣巡。大亞灣四處礁石，嗰晚有班木帆漁船入面避風，圍住錨郁。礁石漁船令佢哋好難搞，又要監視，又要唔畀人發現，不過佢哋搞得掂。十月二十號朝，佢哋遇到愛仁輪，平島對出行緊。當時畀十八個海賊，手持自動手槍劫持緊。當時黑咪嗎，四號浮水面巡航，有組船員準備四英寸炮，另一組準備探射燈。夏剌軒知用魚雷幫唔到攞返隻船，不過隻艦有四吋甲板炮。一見愛仁輪，駛艦到開火位置，發出命令，探射燈就開着，炮手向蒸汽船發射咗一炮空包彈警告，要佢停船。船射咗都唔理，就發射實彈，直射船身開咗個窿，殺死甲板上面海盜。 

海盜仍然唔理，要駛向岸，所以四吋炮又向佢哋開火。呢個時候， 五號到咗，船員數四號炮口閃咗八次。五號艦鍾氏海軍上尉報告話當時太遠，唔可以自己開槍，但見炮彈擊中愛仁輪後燒着。嗰陣，夏剌軒向五號示意，話蒸汽船放低救生艇，佢駛緊去救生還者。 五號跟住做，兩邊都派隻艇，艇艇有個軍官有個水手，登上燒緊輪船。船上海盜預料到咁，等緊英人靠近先出手，埋伏處現身開鎗。開咗鎗不過射唔準，飛過水手頭。之後潛艇轉身，甲板炮開火。開多幾炮，打中蒸汽船上易燃物，大爆炸燦到睇唔到。之後海盜無再抵抗就棄船，有人落凍水浸死。  

## 之後
愛仁輪燒得好旺，派咗多啲船去。愛仁輪二百五十八搭客，大多救得返，但十四人從此失蹤。幸存者都帶上潛艇，轉移到海軍S級驅逐艦風暴雲號、巡洋艦德里號已掃雷艦木蘭號。三艦都協助撲滅船上火。火救熄，但水噴得多，第二日就翻沉。幾男救援幸存者因其所做而得勳章，當中夏剌軒中尉，得傑出服務十字勳章。 海賊混入人質而得救，然香港警方就抽返佢哋出來，另外七個就畀L5捕獲。鍾氏話發現賊人喺救生艇，無着衫又喊緊，就假設係平民，用毯子帶佢哋上船。幾日後， L5號船員先收到通知，呢七人有份劫船。 

最後，十七賊判海盜罪，香港吊死，雖則有人話得十個處決。 愛仁輪船主後來告夏剌軒，夏剌軒贏咗，任何海軍指揮官，都有權力擊沉任何海盜控制船隻。愛仁輪部分沉咗水下一段時間，桅杆突出。後來打撈返，行返船。 

## 外交
中華民國外交部同輪船招商局，先後向英方交涉，要求賠償不果。

## 攷

## 文獻

*
官橋站 (廣州)

**官橋站**係廣州地鐵4號線一個興建中嘅高架車站，位於中國廣東省廣州市番禺區石樓鎮同石碁鎮交界一帶，介乎蓮花路同規劃中嘅蓮花大道之間，喺城際官橋北站西南側。呢個車站喺4號線規劃同建設時已經預留位置，之後喺2023年底正式動工興建。
全日放送

**全日放送**（，）係一間已經被合併到南韓KBS嘅商業廣播公司，總部位於光州廣域市。

類:光州
類:南韓公司
東亞廣播

**東亞廣播**（東亞放送；동아방송；Dong-A Broadcasting System），簡稱DBS，係大韓民國一間已經唔存在嘅調幅電台，由韓國全國性大報《東亞日報》出資成立，係首爾特別市繼文化廣播（MBC）之後嘅第二間民營廣播電台。1963年4月25號開播。由於韓國總統全斗煥嘅「言論統廢合」政策，1980年11月30號，東亞廣播被迫關閉，其頻率被韓國放送公社（KBS）接管，成為「KBS漢城廣播」（KBS라디오서울）；之後，其頻率為1990年11月設立嘅SBS 継承。

2011年12月1號，Channel A以「東亞廣播繼承者」嘅名義，獨立開播電視頻道。
Grotesque

**Grotesque**，拉丁字母串字，指：

* 怪誕風格，藝術風格，奇怪、怪異、奇異、異常、怪狀、醜樣。

* 牆怪，建築裝飾，尤其舊時基督教堂。
滴水獸

**滴水獸**（**Gargoyle**）通常擺喺歐洲古老教堂或者城堡外牆，又怪又威嚴。表面睇佢哋好似怪獸，用嚟嚇人，但其實原本功能好實際 ——用嚟排雨水，保護建築物牆身。隨住時間過去，石像鬼慢慢變成一種象徵，代表守護、警告，甚至人類對恐懼同未知嘅想像，而家喺電影、漫畫同遊戲入面都成日見到佢哋嘅身影。

## 睇埋
*牆怪
王皓陽

****，香港親中派政治人。

## 部分公職

* 中國和平統一促進會香港總會理事
* 兩岸和平發展聯合總會第四屆理事
* 泉州培元中學香港校友會2012年屆副會長
* 福建省港區政協委員聯誼會第二屆理事
* 香港泉州豐澤同鄉總會創會會長

## 政治立場
佢係香港親中派成員。

喺2015年中，佢曾經參與聯署支持當時喺831框架之下，高提名門檻，並未給予選民真正選擇嘅特首普選方案。

## 參考來源
黃衍偉

****，香港親中派文化界人士。

## 部分公職

* 香港中華文化總會副理事長
* 香港泉州同鄉會會員發展部副主任

## 政治立場
佢係香港親中派成員。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考來源
孫敬安

****，香港文化界人士。馬天尼娛樂董事長。九十年代喺香港電影圈活躍。

## 部分公職

* 全球華人流行音樂總會創會會長

## 同其他藝人關係

* 佢同黎明關係友好，喺黎明仍然喺華星唱片未有得得出碟，孫敬安曾經同朋友開咗一間唱片公司幫佢達成心願，後來寶麗金唱片想簽黎明，佢亦唔計較即刻撕爛本來嘅合約。

## 家庭
佢老婆係盧敏儀。

## 參考來源
若瑟一世 (葡萄牙)

**若瑟一世**（，）係葡萄牙王，1750年至1777年在位，外號改革者（o Reformador）。任內發生里斯本地震。

## 出面網頁

類:葡萄牙國王
堅料網發佈假新聞爭議

堅料網係香港親中派其中一個主要網絡媒體，但佢哋曾經多次發布假新聞，引發爭議。

## 參考來源
牆怪

**牆怪**（Grotesque）係教堂外牆見到嘅怪誕雕像多數係石造人像或者怪物樣，樣貌誇張又有啲嚇人。佢哋冇排水功能，同滴水獸唔完全一樣，反而更加偏向裝飾同象徵用途。呢啲雕像成日畀人睇成用嚟提醒世人、遠離罪惡、面對恐懼，或者將混亂（chaos）同邪惡（evil）留喺教堂之外，反映中世紀宗教對道德同人性嘅想像。

## 睇埋
*滴水獸
瑪麗亞一世

**瑪麗亞一世**（，）係葡萄牙女王，1777年至1816年在位，1815年至1816年亦係巴西女王。任內法國發生法國大革命。

## 出面網頁

類:葡萄牙國王
馬莎·華盛頓

**馬莎·丹德里奇·卡斯蒂斯·華盛頓**（，）係頭一任美國總統佐治華盛頓嘅老婆，亦即係美國頭一位第一夫人。
## 出面網頁

類:美國第一夫人
高夔 (大清)

**高夔**（）係臺灣清治時期反清領袖，臺灣淡水內港（家下臺北）人。嘉慶十六年（1811年）被捉住，被處以磔刑。
類:被處決者
類:中國民變阿頭
類:臺灣清治時期
類:臺北人
夔
高夔 (大明)

**高夔**（），字**舜臣**，號**竹溪**，係大明政治人物，江西高安縣人。
## 簡歷
正德二年（1507年）丁卯科順天府鄉試第88名舉人。正德十二年（1517年）中式丁丑科會試第93名，登第三甲第126名進士。

### 屋企
太爺高育，亞爺高明，亞爸高能，嫡母王氏，生母陳氏。

類:大明政治人
類:江西人
夔
鄭楚政

**鄭楚政**（，，綽號為**楚政**），係香港男藝人，歌手，同埋《全民造星V》嘅參賽者，最終入圍至94強。

## 簡歷
鄭楚政本生喺香港出世同成長。2022年透過ViuTV節目《全民造星V》，成為67號參賽者，比賽時又自彈自唱《Dear ViuTV》，但由於復活失敗，喺94強後止步。

## 演出
### 電視節目（[[ViuTV]]）
*2022年：《全民造星V》參賽者，67號，最後94強

## 出面網頁
*
葉振南

**葉振南**，香港親中派商人，祖籍廣東普寧，喺香港出世。現任榮興利國有限公司董事總經理。

## 政治立場
佢係香港親中派成員。曾經為擔任香港廣東社團總會同民建聯聯合主辦嘅「香港廣東社團青年政治人才培訓課程」課程遴選委員會成員。

## 部分公職

* 香港廣東社團總會常務副主席兼常務副秘書長

## 部分榮譽

* 2004年10月獲頒發榮譽勳章

## 參考來源
鄭慧賢

****，香港親中派政治人。有時會代表仁愛堂接受傳媒訪問。

## 部分公職

* 屯門恒福關愛隊隊長
* 仁愛堂第四十三屆董事局主席

## 政治立場
佢係香港親中派成員。佢支持並透過關愛隊對廣北京未經諮詢或香港人同意，強行訂立嘅《港版國安法》。

## 參考來源
守誠者

《**守誠者**》（），原名《**守城者**》，係香港紫荊文化集團同北京愛奇藝合作拍攝製作嘅劇集，由陳小春、李治廷、任達華、韓雪、熊黛林、何潤東、李麗珍主演，總共24集，每集唔連廣告約45分鐘，套劇以香港警察做題材。

呢套劇安排響愛奇藝、myTV SUPER、TVB Anywhere同無綫電視翡翠台播。

## 角色表

### 主要角色
* **[[陳小春]]** 飾 **何浩輝**
* **[[李治廷]]** 飾 **邵子俊**
* **[[任達華]]** 飾 **趙紹棠（棠哥）**
* **[[韓雪|韓　雪]]** 飾 **林蔚言**
* **[[何潤東]]** 飾 **周　雄**
* **[[熊黛林]]** 飾 **蔡卓欣**
* **[[李麗珍]]** 飾 **紅　姐**
* **[[湯加文]]** 飾 **梁婉婷**

### 其他角色
* 成家宏 飾 謝庭威/基蘭
* 張國強 飾 邵　峰
* 黃嘉樂 飾 陳耀揚
* 李子雄 飾 霍啟泉
* 伍詠薇 飾 韋志玲
* 艾　威 飾 阮兆倫
* 黃栢文 飾 黃慶隆
* 吳嘉龍 飾 蔣　坤
* 李霖恩 飾 關正中
* 沈震軒 飾 阿　肯（Ken）
* 湯鎮業 飾 林　濤
* 陳惠敏 飾 鍾志華
* 隋　凱 飾 戈　登
* 滕麗名 飾 梁婉婷母親
* 陳國邦 飾 汪東凱
* 狼　森 飾 路易斯（Louis）
* 何慈茵 飾 安　娜（Anna）
* 喬寶寶 飾 希　瓦
* 魯文傑 飾 程沛基

## 出面網頁
* 守誠者 - 愛奇藝

## 前後節目
土耳其人民銀行排球隊

**土耳其人民銀行排球隊**（）係土耳其安卡拉嘅職業排球球會，依家打緊土耳其職業排球聯賽。

## 榮譽
*土耳其職業排球聯賽冠軍：1992年、1993年、1994年、1995年、1996年、2014年、2016年、2017年、2018年、2024年
*土耳其排球盃冠軍：1992年、1993年、1996年、2014年、2015年、2016年、2018年
*土耳其排球超級盃冠軍：2013年、2014年、2015年、2017年
*CEV盃冠軍：2013年

## 參考


## 連出去
*官方網站
聖誕彩條

**聖誕彩條**，好常見聖誕裝飾來嘅，佢扮緊啲冰，又扮緊啲星，多數掛喺聖誕樹上面。佢成串咁，用條綫串起啲閃閃令啲幼條。有啲串起好長，就咁弔住，就可以扮掛冰。呢種嘢叫法好多，好似有**光片**、**金屬箔**、**金屬絲**咁。亦有**聖誕裝飾彩條**、**金蔥條**、**彩條**、**毛條**、**彩帶**、**彩鍍冰條**，未能盡錄。有啲可能出自產品變化，唔同用法。

佢出自五金花環，用來做聖誕裝飾。現今好多都用到塑膠，尤其聖誕樹。當然亦有掛天花版，掛雕塑，掛大公仔，掛燈柱咁。一六一〇年經已有㗎喇，喺德國紐倫堡首先發明，至初有碎銀整。

## 語源
英文叫tinsel，簡明牛津詞典就話出自古法文estincele ，意思閃閃令。

## 史

十六世紀，本身講緊一種料，用絲綢做就輕飄飄，加金綫銀綫就閃令令。佢本身唔係掛聖誕樹，而係畀精英做衫，有奢侈品法限制。又會用喺面具舞會裝扮，又用喺紋章旗同國旗。一五〇二年，約郡伊利沙伯就有買呢種絲料。一五一五年瑪嘉烈刁陀都有。佢平過金布，可以話代替品。一五五三年，英國瑪麗一世，就用喺佢加冕用面紗頭罩上面。蘇格蘭瑪麗一世，喺結婚時有面具舞會，有架機械船，就用佢來做帆。

現代五金飾物，一六一〇年左右喺紐倫堡發明。至初銀絲擠型。但銀好快無光澤，就用其他五金代替。十九世紀之前，佢唔用喺聖誕樹，而喺用喺雕塑。後尾先加喺樹度，加強蠟燭光閃閃。有如基督誕生場景星空。

二十世紀初，製造技術做到平價鋁質版。第一次世界大戰之前，法國呢方面領先。到大戰期間，戰時要銅，生產就減少。

去到五十年代就好受歡迎，受歡迎多過聖誕燈飾。當時興鋁製聖誕樹，佢無燈飾咁易着火，當時燈飾鋁化紙製成，易燃㗎。

二十世紀幾十年之中，鉛箔版都好受歡迎。銀會變色，鉛唔會，保留光澤。去到六十年代，啲人擔心細蚊中鉛毒，就逐步淘汰。一九七一年八月，美國食品藥物管理局有結論，鉛片有不必要風險，一九七二年一月一號開始，說服製造商、自願停止生產，進口商自願停入口。 無正式禁，唔夠證據話鉛錫危害。 

現今用聚氯乙烯膜製成，上渡五金。 聚酯薄膜亦有用。 呢塑膠版掛得唔及銀同鉛咁好。 

## 攷
事實查核

**事實查核**（英文：Fact checking）係指針對非虛構作品入面聲稱係「事實」嘅內容，為咗確認佢嘅真實性同準確性，而進行嘅核實工作。事實查核可以喺作品發表或者以其他形式公開之前進行，亦可以喺作品發表之後先再作查核。
言論統廢合

**言論統廢合**（）指嘅係1980年5月大韓民國國軍保安司令全斗煥（之後成為韓國總統）發布全國擴大戒嚴令之後，為咗控制言論而對韓國媒體採取嘅一系列措施，包括停刊、合併、強行國有化、解僱異議媒體人等。直到1988年盧泰愚上台，先至廢除呢個政策。

## 內容
1980年5月17號，受到以全斗焕為首嘅大韓民國國軍將領影響，韓國政府宣佈全國擴大戒嚴，之後又強行解僱咗700余名記者，並關閉咗一啲批評政府嘅刊物。全斗煥上任總統後，軍政府於當年12月1號頒佈咗《言論基本法》，對韓國媒體進行強行撤併。據統計，軍政府把28家報社、29家廣播電視台、7家通訊社透過停刊、合併、強行國有化等整合為14家報社、3家廣播電視台、1家通訊社，並廢止172種定期刊物、解僱一千多名媒體人。

### 報紙
報紙方面，韓國全國性報紙《新亞日報》停刊，併入《京鄉新聞》。 韓國原有嘅四家經濟類報紙中，只有《每日經濟新聞》同《韓國經濟新聞》繼續出刊。各道（韓國一級行政區劃）只保留一種報紙，呢導致咗唔少地方報紙被強行合併，好似釜山嘅《釜山日報》同《》被強行合併為《釜山每日新聞》，韓國其他地區嘅情況都基本相同。

### 廣播電視
東洋放送、東亞放送、全日放送、西海放送及韓國FM廣播全部併入韓國放送公社（KBS）。KBS仲持有文化放送（MBC）70%股份，MBC事實上成為國營媒體。諸如基督教放送之類嘅宗教電台完全非商業化，且被嚴禁製作宗教以外嘅節目，呢意味住呢啲宗教電台唔可以播放新聞節目。而東亞廣播公司（即後嚟嘅Channel A）等數家廣播電視公司就被強行停播。

### 通訊社
原先韓國嘅兩大通訊社（聯合通信社以及東洋通信社）以及其他小通訊社進行合併，成為現今嘅韓國聯合通訊社。

類:南韓史
類:南韓政治
類:言論自由
NHK新聞 (廣播節目)

**《NHK新聞》**（）係日本放送協會（NHK）嘅廣播新聞節目。

## 出面網頁
* NHK NEWS WEB
* NHK ラジオニュース
* NHKラジオニュース｜NHKラジオ ポッドキャスト
* 
* 
* 
*
聖誕球

**聖誕球，**聖誕裝飾，大多數球體，之不過其他款都得。聖誕節嗰陣，用絲、用繩、用勾，掛喺聖誕樹。

佢本身出自中世紀，喺樹掛生菓、蘋菓。後來變成聖誕樹習俗，至終因為太貴定失收，玻璃匠自製玻璃球，後化成聖誕球，十九世紀開始流行。後來乜物料都有，甚至出到電子控制。

## 史
中世紀時，聖誕前夕會用樹扮天堂樹演戲，天堂樹亦即生命樹。當日聯擊到亞當夏娃個名。而當中一樖知善惡樹，就用蘋菓代表。樹就變成聖誕樹，菓就化成圓飾，好似紅聖誕球。

現代意思嗰啲聖誕樹，喺德意志同波羅的海眾國流行。十九世紀，就有聖誕球，當初係種玻璃球。故仔話有德國玻璃匠用玻璃球代替蘋菓，皆因蘋菓太貴買唔起。嗰種玻璃球本身用來驅邪，但三十年代開始，就變得更精緻，用來放聖誕樹。水銀玻璃整出來，反光又反得均勻，玻璃上咗浸硝酸銀或者水銀。一八四七年，德國羅沙呢嗰度就吹製玻璃球。一八六七年有燃氣吹製技術，輕易重複咁做，可以大批生產。六十年代經暢銷歐洲。

另一說法，一八五八年，法國東北大旱，蘋菓等生菓樹失收，無得裝飾聖誕樣，當地玻璃匠自製玻璃球頂替。

二十世紀工業更發達，有工廠可以年銷廿萬個。後尾有啲都唔吹玻璃球，而喺直接拎球體來用。

## 材料

聖誕球材料起勢咁變，除咗傳統玻璃球，塑膠、木、紙、聚苯乙烯、閃片都有，物料推陳出新。今時今日，有埋發光二極管，要電池 。又有電磁感應驅動聖誕裝飾品。能量由樹幹周圍感應環傳遞。唔使電池，智能電話搖控都得 。

## 攷
橫素全中國

《**橫素全中國**》（）係一套由好好制作製作嘅飲食紀錄片，由敖嘉年主持，由2026年1月26號到2月13號，逢禮拜一到五20:30-21:00，喺香港有線寬頻開電視嘅HOY TV首播，共15集。

## 每集一覽

## 電視節目變遷

## 註
## 出面網頁
*HOY TV：橫素全中國
*HOY TV YouTube頻道：橫素全中國
*好好制作YouTube頻道：橫素全中國
伍俊匡

**伍俊匡**（，，綽號**阿匡**或者**匡仔**）係香港男藝人，演員，李月兒嘅大老，亦係《賭命夫妻》嘅參賽者。

## 簡歷
伍俊匡本生喺香港出世同成長。2021年又同佢嘅女仔李月兒參加ViuTV節目《賭命夫妻》。

## 演出
### 電視節目（[[ViuTV]]）
*2021年：《賭命夫妻》參加者
*2021年：《囝囝女女730》第230集嘉賓

## 出面網頁
*
微風廣場

**微風廣場**（Breeze Center）係台灣一個連鎖零售品牌，業態包括購物中心（6間）、美食廣場（2間）等。品牌喺2001年由塑膠用品製造商三僑國際同本地飲品大廠黑松合資成立。現時所有分店都位於台北都會區，一共有8個據點，另外喺台北市仲有1個進行中嘅開發項目。到2020年11月，微風精品線上（Breeze Online）正式上線，開始提供網上購物服務。
東方巨人大廈

**東方巨人大廈**係台灣台南市一棟高層住商混合大樓，位於長榮路同府連東路交界，旁邊就係林森路三角公園。呢座大樓屬於台南比較少見嘅大坪數住商混合集合住宅，低層係商場，高層就係住宅。
獅子林新光商業大樓

**獅子林新光商業大樓**，簡稱**獅子林商業大樓**，係位於台灣台北市萬華區西寧南路、西門町一帶嘅一棟商業大廈，1979年（民國68年）開幕。呢個地段原本係東本願寺所在地，中華民國政府遷台之後改作台灣省保安司令部使用；其後保安司令部搬走，地皮售予民間發展，先後改建成獅子林新光商業大樓、六福西門大樓同來來百貨台北店。
光華商場

**光華商場**係位於台灣台北市中正區、新生北路同市民大道交叉口嘅一個台北市公有商場。商場入面嘅店舖，主要由兩部分組成：一部分係原本喺中正區、中山區同大安區交界、光華陸橋下面嘅光華商場攤商；另一部分就係原本設喺西寧南路嘅西寧電子商場攤商。
管綫音樂

**管綫音樂**講啲音樂，經有綫無綫，好似管咁，推送播放到商業、公眾地方，甚至屋企，好似背景音樂咁。搭𨋢時聽到、電話等候聽到、商場內聽到、餐廳入便聽到、酒店大堂聽到。按唔同情況，可以話**升降機音樂**、**餐廳音樂**、**大堂音樂**、罐頭音樂、等候鈴聲，總之係種背景音樂。

啲音樂唔係播來畀人專心聽，而係等地方唔會太過靜。有啲就用來冚過噪音，好似環境聲人聲咁。有時會改善情緒，但有啲太過重複，使人煩厭。由於出自經典音樂，為人熟悉，有安心感。之不過佢編曲手法，會磨走原曲感情，睇成潛意識操控。

## 史

一九二〇年，佐治奧雲士乖為發明請到專利，佢用家庭電力綫傳播音樂，佢有公司叫妙薩，可謂呢類音樂代名詞。一九四〇到六七年，英國廣播公司，就用電臺廣播，播啲工作音樂，送到去工廠喇叭度。管綫指推進出去咁。

## 用法
無話乜聲先算管綫音樂。通常十五分鐘一次循環，節奏漸漸提升。太多數柔和流行音樂，簡單樂器演奏，又或者慢弦演奏輕音樂、古典音樂。

隨住種種媒體興起，好似電影都會用來做效果，電子遊戲亦會用到。有啲專做呢種音樂，稱之為氛圍音樂。

## 效用
二十世紀三十年代，就知適當音樂，會提高生產力，令人對重複工作忍受得到。到八十年代，播人喜好旋律，會增加買嘢意欲。

## 攷
安柔潔

**安柔潔**（，）係香港女模特兒同演員，曾經參與MV演出同參演ViuTV電視劇而逐漸受到大眾關注。

## 簡歷
安柔潔喺香港九龍一間大學畢業，正式踏入幕前演藝工作前，做過全職教師。2025年喺國立臺北藝術大學讀過電影演員培訓班。

## 演出
### 電視劇
*2025年：《存酒人》 (ViuTV) 飾 阿雪
*2025年：《Call the Midwife: Christmas Special 2025》(英國 BBC One) 飾 YueChan

### 劇情短片
*2024年：《游離之繞》
*2024年：《久歸道山》
*2025年：《下墜》
*2025年：《刺鳥 The Red Kiss》
*2025年：《最後一個夢》
*2025年：《與林默娘對談》

### MV
*2024年：洪嘉豪《黑玻璃》
*2024年：WHIZZ《Aren’t You Thinking Of___?》
*2024年：WHIZZ《in love / not enough》
*2025年：陳鴻翔《戀愛漫遊》
*2025年：陳卓賢《悲觀主義》
*2025年：per se《未存在的我們》
*2025年：《I Wish I Could Say Sorry》

## 註

## 參考

## 出面網頁
*
馮添枝

**馮添枝**，BBS，筆名**歷風**，係1970年代香港出名嘅唱片監製同流行音樂作曲家，亦曾經出任寶麗金總經理。1984年獲選為香港十大傑出青年，2012年獲頒銅紫荊星章。

2006年，佢喺選舉委員會界別分組選舉自動當選成為選委（體育、演藝、文化及出版界演藝小組）。
綠能你不能

**綠能你不能**係台灣網路流行一句話，意思係話民進黨好似擁有特權，社會上好多原本被視為禁忌，甚至係違法嘅事情，換咗係民進黨就可以過關、做得到。呢句說話反映咗一部分社會對民進黨運用權力嘅不滿同質疑，覺得佢哋享有凌駕法律同規範之上嘅特別待遇。簡單啲講，就係**雙重標準（雙標）**。。

## 部分事例

* 喺 2022 年台灣地方選舉期間，台北市長候選人蔣萬安因為辭去立委職務嘅行政程序遲咗 5 日，就畀綠營立委吳思瑤嘲諷為「蔣孬孬」。不過與此同時，民進黨入面其實有 7 位立委參選縣市首長，結果一個都冇辭去立委職務。呢件事亦被唔少人拎嚟做例子，批評政治陣營之間嘅標準唔一致。
* 兩岸政治情勢嚴峻，一啲藍營嘅立委同政治人物被批評同中國進行交流，但之後有啲綠營人士（例：民進黨立委林楚茵）亦被揭發有同樣咗佢嘅時候，結果就被藍營嘅人揶揄「綠能你不能」。

## 參考來源
特殊效果

**特殊效果**（，簡稱 **SFX** 或者 **FX**），有時又叫**視覺特效**，係指喺劇場、電影、電視等領域入便，用嚟創造錯覺或者視覺戲法嘅技術。呢啲技術嘅目的係要喺虛構作品裡便，模擬出一啲現實入面未必發生緊、或者好難做得到嘅事件。

## 睇埋
*魔術
*視覺效果

## 文獻
歐美文獻：
* Richard Rickitt: *Special Effects: The History and Technique*, Billboard Books; 2nd edition, 2007; 
* *Movie Magic: The History of Special Effects in the Cinema* by John Brosnan (1974)
劉榮鏗

**劉榮鏗**（，），係香港男藝人，歌手，亦係《Good Night Show 全民造星》嘅參賽者。

## 簡歷
劉榮鏗喺香港出世同成長。2018年又參加過ViuTV節目《Good Night Show 全民造星》，成為60號參賽者，比賽又唱《我們》。

## 演出
### 電視節目（[[ViuTV]]）
*2018年：《Good Night Show 全民造星》參賽者，60號

## 出面網頁
*
聖誕舞會

**聖誕舞會**，喺聖誕節左近開嘅舞會，貼切啲周年舞會，一年一度。要跳社交舞，男女結識成舞伴。舞會營造較為正式氣氛，有啲好正式要着禮服，軍人有軍人禮服。上流有上流玩，平民有平民搞，連僕人都有，舊時英國有僕人舞會，不過經已息微。有啲中學大學亦會有，香港亦有好多中學會搞，等學生練習社交舞禮儀。有啲大人聖誕舞會，好正式，用來慈善籌款，慈善舞會咁解，摩納哥嗰個都出名。

軍隊搞聖誕舞會，可以為男子多數軍人，一刻脫離軍旅，同當地女人交誼。好似加拿大皇家軍事學院就年年搞。

## 攷
聖誕波

**聖誕波**，唐字，指：
*聖誕舞會。英文Christmas ball。聖誕節左近搞嘅舞會。
*聖誕球。英文Bauble。聖誕節掛聖誕樹裝飾。
淘一個家

《**淘一個家**》（）係香港MakerVille製作嘅資訊節目，由家居收納師陳葦璇（Kira）主持，固定嘉賓係室內設計師林俊謙（Samuel），2025年12月28號到2026年2月1號逢禮拜日19:30－20:00喺香港電視娛樂ViuTV播出。節目會透過網購家具去改造家居。

## 每集一覽

## 節目調動
*2026年1月4號：由於19:30-23:00直播《全民造星VI 總決賽》，第2集提早到19:00-19:30播出。

## 睇埋
*《宜家宅急變》

## 出面網頁
*ViuTV： 淘一個家

## 電視節目變遷
薛茹心

**薛茹心**（，），係加拿大女藝人，亦係《溫哥華華裔小姐競選2016》嘅七號佳麗，並且獲得了季軍。

## 簡歷
薛茹心喺中國嘅青島市出世，而十一歲移民至加拿大溫哥華。2016年喺新時代電視參加過選美活動《溫哥華華裔小姐競選2016》，成為七號佳麗，而獲得了季軍同完美輪廓獎。

## 演出
### 電視節目 ([[新時代電視]])
*2016年：《溫哥華華裔小姐競選2016》參選佳麗，7號，季軍，完美輪廓獎

## 獎
*《溫哥華華裔小姐競選2016》季軍
*完美輪廓獎

## 出面網頁
*
*溫哥華華裔小姐競選2016 No. 7 薛茹心 Sherry
杜忻恬

**杜忻恬**（）係臺灣女歌手。

## 經歷
出生於臺南市，媽媽是高雄美濃客家人。曾經參加三立台灣台歌唱選秀節目《21世紀新人歌唱排行榜》兒童組通過20關；成年後先後參加民視歌唱選秀節目《明日之星Super Star》與《台灣那麼旺Taiwan NO.1》，分別拿下前者賽制改變後第一位過10關的摘星盟主，與後者明星組25位參賽者中唯一衛冕20關過關者；2017年曾代表台灣到馬來西亞參加「歡喜唱響全球」並榮獲全球第二名。曾經做過餐飲業員工、牙科助理、駐唱歌手，現為女藝人、發片歌手。2020年以專輯《有夠貓》首度入圍第31屆金曲獎最佳台語女歌手。2021年11月27、28日，寶吉祥集團舉辦「CHAMPIONS」演唱會，與郭婷筠、陳怡婷、曾瑋中、郭忠祐、賴慧如、蔡家蓁、彭正、方雅賢、顏伶安共同演出。2022年1月23日，於台北CORNER MAX舉辦首場個人粉絲見面會。2022年3月11、12日，寶吉祥集團舉辦「歌之饗宴IV-星昇路」演唱會，與郭婷筠、郭忠祐、方雅賢、顏伶安共同演出。

## 主持作品

## 比賽歷程
2014年2月參加民視歌唱選秀節目《明日之星Super Star》，拼鬥二個月後於2014年4月12日擊敗陳麒安登上衛冕寶座，之後歷經國語組比賽中斷改為不分組，最後成功於2014年11月22日成功過關。2017年8月再度參加民視歌唱選秀節目《台灣那麼旺 Taiwan NO.1》明星組。現為《浪LIVE直播》的人氣主播。

### 民視《[[台灣那麼旺]]》
*挑戰者階段（當時衛冕者：衛冕六關王建復、衛冕六關楊蒨時）

*衛冕者階段（衛冕二十關）（衛冕平均：93.08分）

*前任衛冕者：衛冕六關楊蒨時（被杜忻恬擊敗）、後任衛冕者：衛冕十五關黃靖倫（被張心傑擊敗）
*個人參賽總平均：92.64分
*個人最高分曲目：忻恬序曲（炮仔聲＋特務J＋頭髮亂了）94.9分
*高過93分曲目：忻恬序曲94.9分、夜夜夜夜94.0分、背叛93.8分、認份93.6分、別愛我93.6分、跳進來93.4分、愛來愛去93.4分、追追追93.2分、浪漫來襲93.2分、Play我呸93.2分《聖誕節》、悲情歌聲93.1分、心痛93.1分、薇多莉亞的秘密93.1分、秋意濃93.1分、繁華攏是夢93.0分、火93.0分，共16首。
*最佳記錄：節目個人總平均最高、節目單月平均最高、節目衛冕平均最高、節目連續衛冕最多關、明星組首位過關、明星組個人總平均最高、明星組單月平均最高、明星組衛冕平均最高、明星組連續93分最多首、明星組連續衛冕最多關(明星組唯一衛冕過關者)

### 民視《[[明日之星Super Star]]》
*挑戰者階段（當時衛冕者：衛冕八關陳麒安）

*舊賽制衛冕者階段（衛冕九關後舊賽制中斷）

*新賽制挑戰者階段（當時衛冕者：衛冕六關陳麒安）

*新賽制衛冕者階段

*畢業回娘家

*好膽你就來階段

*高過92分曲目：假娃娃93.6分、黑髮尤物92.5分、你惦我心內最深的所在92.3分、愛上你等於愛上寂寞92.0分、放手92.0分，共5首

## 音樂作品
### 專輯

### EP

### 主題曲

## 演唱會
### 個人演唱會

### 合體演唱會

## 參與節目
*中視《飢餓遊戲》
*中視《戀愛上線中》
*中視《我愛冰冰Show》
*中視《綜藝一級棒》
*華視《天才衝衝衝》
*TVBS《星鮮話》
*公視台語台《全家有智慧》
*公視台語台《台語我上讚》
*八大第一台《樂來越好聽》
*八大第一台《最美的歌》
*八大第一台《最好聽的歌》
*大愛電視台《傳唱年年》
*民視《最強綜藝秀》
*民視《明日之星》
*民視《台灣那麼旺》
*民視《舞力全開》
*民視《三星報囍》
*民視《綜藝大集合》
*民視《綜藝新時代》
*民視《王牌雙響炮》
*三立都會台《型男大主廚》
*三立都會台《綜藝大熱門》
*三立都會台《完全娛樂》
*三立台灣台《超級夜總會》
*三立台灣台《超級紅人榜》
*三立台灣台《21世紀新人歌唱排行榜》
*衛視中文台《歡樂智多星》
*中天娛樂台《天天樂財神》
*中天綜合台《小明星大跟班》
*大立電視台《台灣新刻盤》

## 獎項紀錄

## 參考文獻

## 出面網頁
*
* 
* 
*
鄭進希

**鄭進希**（Nathan Cheng Chun Hei，2013年—），2025年因為喺電影《看我今天怎麼說》入面飾演男主角「子信」嘅童年時期而畀大眾認識。雖然患有中度弱聽，但口語極其流暢。

## 簡歷
鄭進希喺一歲之前就開始學習手語。現就讀獻主會小學，佢亦都係一名乒乓波運動員，係香港乒乓總會嘅註冊球員。2024年，參與由黃修平執導嘅電影《看我今天怎麼說》，喺戲入面飾演游學修角色（子信）嘅童年版。因為佢現實中亦都係聾人，佢喺拍攝期間除咗演出，仲擔任咗手語指導老師嘅助教。2025年，隨住電影上映，佢多次出席首映同映後分享會，以流利嘅手語同自信嘅表現獲得觀眾好評。同年，佢亦都參與咗動畫電影《萬王之王》廣東話版嘅聲演工作。

## 演出作品
### 電影
*2025年：《看我今天怎麼說》 飾演 子信（童年）
*2025年：《萬王之王》配音 華特·狄更斯

## 參考
起伏數

**起伏數**（）系用十進位表達嗰陣有ABABAB...（兩位數循環）噉嘅款嘅數，亦就系指佢嘅奇數位全部都係同一個數字，偶數位數字係另一個數，而且A唔等於B，呢啲數字至少係三位數，最小嘅幾個係：

101、121、131、141、151、161、171、181、191、202、212、232、242、252、262、272、282、292、303、313、323、343、353、363、373、383、393、404、414、424、434、454、464、474、484、494...。

有關起伏數嘅完整序列，請參閱。

## 性質
*起伏數有無限多個
*對於任意n>=3位數，有9×9=81個起伏數，因為第一個數字有9種選擇，第二個數字都有9種可能，而且必須同第一個數字唔同。
*任何偶數位數而且至少四位數嘅起伏數都系合成數，因為ABABAB...AB=10101...01×AB。例如：171717=10101×17。
*任何奇數位數嘅起伏數都系迴文數，佢哋可能系質數，例如：151。
*起伏數都可以推廣至其他進位制，每個進位制嘅起伏數數列都唔一樣，如果一個n進位嘅起伏數嘅位數系偶數，噉佢喺n^2進位時會系純位數。

## 起伏質數
起伏質數系指同時系起伏數和質數嘅數。喺任何進制下，所有至少有三位數嘅起伏質數嘅位數都系奇數，而且都系迴文質數。十進制下嘅起伏質數有：

2、3、5、7、13、17、19、23、29、31、37、41、43、47、53、59、61、67、71、73、79、83、89、97、101、131、151、181、191、313、353、373、383、727、757、787、797、919、929、18181、32323、35353、72727、74747、78787、94949、95959...。

## 睇埋
*自然數

## 參考

*Weisstein, Eric W. "Undulating number". *MathWorld*.
波多野裕介

**波多野裕介**（；；），又叫**夏裕介**，係居港日本音樂人，主要從事作曲同編曲。佢喺美國新澤西州出世，住過美國、日本、馬來西亞、星加坡同澳洲，2011年定居香港發展音樂事業，2017年憑電影《七月與安生》嘅音樂同作曲家金培達一齊攞到第36屆香港電影金像獎「最佳原創電影音樂」獎。

## 演出

### 電影
*2014年：《點對點》 飾 教師
*2016年：《幸運是我》 飾 電子琴樂手
### 電視劇（ViuTV）
*2025年：《存酒人》 飾 鋼琴手
LINE TV

**LINE TV**係社交媒體Line母公司LY Corporation喺臺灣營運嘅流動影音串流平臺，2015年創辦，本嚟係服務泰國同臺灣，不過泰國嘅服務已經喺2021年底停運，臺灣嘅服務唔受影響。
又一山人

**又一山人**，本名**黃炳培**（，），係香港藝術家，因為用紅白藍膠袋創作藝術作品而出名。
聖誕環

**聖誕環**，聖誕裝飾來嘅，有時叫**聖誕花環**，可以話佢花環，之不過通常一頂花都無，叫佢葉環枝環反而貼切啲，用常綠草木，但加花加果都可以嘅。通常掛門掛牆。

佢象徵住基督降臨，類似有將臨期環，呢個會點埋蠟燭，用嘅地方唔同，會棟喺餐檯。常綠代表基督帶來永恆生命，圓環代表神上帝無始亦無終。

由於歐洲冬天好凍，祇有佢哋枝葉先會綠，通常有冬青、杉、松果，當地冬季搵到，而冬青會開紅色細菓，會用埋來裝飾。加鐘加絲帶裝飾都常見。

## 概覽

藤編做底，編成環狀。再常綠樹啲葉冚住，好似西洋冬青、松、冷杉、月桂、西洋常春藤、杉等，圍環成飾。再掛西洋冬青紅果、鈴鈴鐺鐺、紅絲帶、果實、松果等。其他有鈴鈴、花、聖誕球，甚至葡萄、蘋果。有啲環化成心形。

生花、乾花做裝飾有。除咗閃閃令材料，乾果等自然物都受歡迎。獨特有拼布、意粉上色。發光二極管燈飾乾，靠電池發光都有。

做聖誕環可講聖誕前活動之一。提升聖誕氣氛，又做到室內裝飾，增添節日氣氛。

## 起源
起源唔清唔楚，說法分歧，有說追溯到古羅馬。後面列出流行說法：

* 古羅馬新年，十二月卅一號玩到一月四號，而交換禮物呢種習俗，原本交換常綠樹枝條。送新鮮綠色枝條，意思祝收件人健康。而枝條彎成環做禮物，變得流行。為表明佢收到喇，羅馬人將環擺門口，祈求新一年家庭健康。 

* 古羅馬，**西洋冬青**用做豐收節裝飾。時移勢易，西洋冬青同聖誕節個聖，意義相合，成為裝飾聖誕常見樹木。聖誕呢一日，用這佢裝飾變得流行。

* 環原本裝飾特別場合，好似節日、婚禮。羅馬皇帝四世紀定基督教做國教嘅，羅馬習俗喺基督徒間傳播，裝飾花環同基督教混合，聖誕亦都用花環。 

* 有話德意志諸地，啲人整樹做裝飾，淨低雜料就做成環。

* 留意佢喺聖誕物品史好短，據講專門聖誕環，十九世紀左右先開始流行。

## 意思
大門掛聖誕環，意義多種，驅邪、祈豐收，祈新年平安繁榮。環象徵著永恆，神愛永不止息，寄寓永遠幸福、新年快樂。而代表迎接耶穌到屋企。

材料各有意思，冬青永生，冬天綠葉紅果，會保護屋企，主者好運長壽。葉好利如鋸，刺穿巫婆、魔鬼、邪靈，驅逐佢哋，象徵驅邪。 基督教入面，葉代表耶穌基督喺釘十字架戴刺冠，代表耶穌苦難。 紅果代表耶穌血，刺穿皮膚，血好似珠咁跌落， 代表愛至死不渝。或者講血淚。 

冷杉、西洋冬青、杉樹等常綠樹。佢啲葉子睇成有殺菌抗菌用，寓意無病無災。松樹，以佢常綠樹，象徵不滅、不老長壽、豐饒繁榮。自古以來就視為吉祥樹。

古代近東，崇拜豐饒神亞蒂斯，松樹化身而成，松枝松果成為豐饒多產象徵，各國由始做裝飾品。此外，常綠樹綠葉，象徵農作物繁榮豐收，可以驅邪。

裝飾物，如松果、葡萄、蘋果等，象徵農作物豐盛，感謝當年豐收，祈願來年豐滿。葡萄睇成耶穌象徵，蘋果用以供奉神。鈴鈴鐺鐺有聲，可以驅邪。

五顏六色，隻隻色有意思。綠，生命永恆、愛永恆、農作物生長。紅，耶穌血、淚、愛，日照火焰、生命力。白，心純潔純真、雪。金銀、希望、富裕。

常綠樹綠、果實紅、雪白，稱為聖誕色，西洋冬青葉綠果紅，正正十二月份隻色。

## 攷
杜詠心

**杜詠心**（），係香港粵劇女演員，擔任生角，亦有做編劇同舞臺監督工作。佢係香港八和會館第40屆理事。
馮夏賢

**馮夏賢**（，），係香港女歌手，1990年出道，不過推出唯一派台歌《看海的少女》後就轉職做歌唱導師。佢亦有參與音樂劇同舞台劇演出，同埋為多個劇團擔任聲樂指導。
古冰心

**古冰心**（，），係香港女歌手，2025年出道。佢亦喺2023年香港中學文憑考試考獲8科5**做咗「超級狀元」而出名，之後入讀香港大學內外全科醫學士課程。
陳浩源

**陳浩源**（，），係退役香港輪椅羽毛球運動員，世界排名最高曾經去到第二，喺2020東京同2024巴黎殘奧分別攞到輪椅羽毛球銅牌同銀牌。
王鎮炎

**王鎮炎**（，），係香港殘疾（侏儒）羽毛球運動員，主要打男子單打同男子雙打，SH6男單世界排名最高曾經去到第三。
蘭德里

**謝佛里·馬田·蘭德里**（，）係美國共和黨籍政治人，2024年1月7號上任第57任，2011年至2013年係路易斯安那州嘅眾議院議員，2016年至2024年係路易斯安那州司法部長。2025年12月21號畀時任美國總統當奴侵任命做格陵蘭特使，負責侵略歐洲聯盟成員國丹麥嘅領地格陵蘭。蘭德里早喺嗰年1月就矢言要保證格陵蘭加入美國。

## 屋企
老婆係Sharon LeBlanc，佢哋有一個亞仔。

## 參考

## 出面網頁

* 

類:美國眾議員
夜王

《**夜王**》（）係港產片，二〇二六年上畫，檔期揀做賀歲片，香港澳門丙午新年期間戲院上映，所以會係笑片。片由吳煒倫執導，加上佢同何妙祺、張雲青齊齊編劇，黃子華、鄭秀文主演。班底有唔少都嚟自導演上一套戲，二〇二三年齣《毒舌大狀》。而故仔呢，用尖東夜總會存亡做題材。

## 演員表
### 主要角色
*黃子華 飾 關仔歡（歡哥）
*鄭秀文 飾 顧樂兒（V姐）
*王丹妮 飾 Coco
*廖子妤 飾 Mimi
*楊偉倫 飾 土地
*楊偲泳 飾 煲煲
*譚旻萱 飾 ChiLing
*李芯駖 飾 水晶
*林熙彤 飾 BB
*黃潔琪 飾 Mickey
*鄧麗英 飾 結衣
*謝君豪 飾 姚菲臘
*盧鎮業 飾 太子峰
*何啟華 飾 Ace

### 其他角色
*蔡蕙琪 飾 葵芳
*趙君瑜 飾 Tina
*王紫影 飾 細GiGi
*馮靖茵 飾 Horlick
*黎紀君 飾 Kelly
*周芷慧 飾 JJ
*余樂澄 飾 Money
*連花 飾 叮噹
*董瑋 飾 執碼芬
*蒙潔 飾 Kit
*庄嘉慧 飾 紅紅
*甄懋強 飾 陳大狀
*許素瑩 飾 黃太
*張可堅 飾 周老先生
* 飾 喜哥（客串演出）
* 飾 蘇民峰（客串演出）
*廖頴琛 飾 「東日夜總會」歌女（客串演出）
*李炘頤 飾 「東日夜總會」過檔「繆斯夜總會」媽媽生（客串演出）

## 圖片

## 攷
鋅離子電池

**鋅離子電池**（**zinc-ion battery**，簡稱 **ZIB**）係一種以鋅離子（Zn²⁺）做電荷載體嘅電池。具體嚟講，ZIB 用金屬鋅嚟做負極、可以容納鋅離子嘅材料嚟做正極，並且用含有鋅嘅電解液。一般嚟講，「鋅離子電池」呢個名主要用嚟講可以多次差電嘅電池，有時亦會叫做「差得電嘅鋅金屬電池」（Rechargeable Zinc Metal Battery，RZMB）。所以，ZIB 同用鋅但係唔可以叉電、用一次就冇嘅電池（例如鹼性電池或者鋅碳電池）相當唔同。

## 攷
日本搖滾樂

**日本搖滾樂**，日本嘅搖滾樂，但搖滾有唔同定義，廣義搖滾等同流行音樂，所以一般並唔點分。至於名J-ROCK，一說由日本流行曲J-POP分支出來，二十世紀八十年代後期先有，實情J-ROCK個名一九七九年就有。一九九〇年用來做市場推廣，但日本唔流行咁叫，意思亦唔係日本搖滾音樂。租碟有用過。有時叫邦樂搖滾。

搖滾樂喺日本二戰後由美國駐軍帶入來。到一九五五年就有日文翻唱美國搖滾樂。一九五九年富士電視臺播音樂節目，開始大量日文翻唱美國流行曲。一九六六年，披頭四到日本引起風潮。

## 攷
許惟援

**許惟援**，台灣音樂人，任職過上華國際、華研國際、華納音樂等唱片公司，而家係索尼音樂華語事業處總經理。

## 外部連結

* LinkedIn專頁
* Instagram專頁

## 參考來源
綠鬍鬚效應

**綠鬍鬚效應**係進化生物學提到嘅一個思想實驗，講緊若果某基因能夠引起明顯睇到嘅特徵（例如綠色嘅鬍鬚）就容易令到遺傳上相似嘅個體彼此優待。呢個概念可以用嚟解釋點解物種之間會出現選擇性嘅利他行為。

## 基本概念

親屬選擇呢個進化論概念講到指出，如果一個個體能夠辨認自己嘅親屬，即係同佢喺遺傳上接近嘅個體，並且對呢啲個體表現利他行為，就更能夠令到自己嘅基因傳畀下一代。

不過對於感官能力有限嘅物種嚟講，要辨認其他個體同自己嘅親緣關係可能較難。綠鬍鬚效應就係講緊親緣關係易認嘅表現型，造成嘅影響：想像有個等位基因或者某組等位基因，佢會令持有佢嘅個體產生非常顯眼易認嘅特徵，譬如係會生出綠色嘅鬍鬚噉。帶有呢個基因嘅個體能夠輕易認得出邊個同佢一樣持有呢組等位基因，噉就可以容易揀選邊啲個體要優待；於是呢個等位基因就較易傳播。

## 運作機制

綠鬍鬚效應發生嗰陣，一個等位基因（或者一組連鎖等位基因）會產生三種表現型效果：
*顯眼特徵：容易察覺到嘅表現型特徵，例如即係假想中嘅綠鬍鬚。
*識別能力：個體普遍有能力感受呢個特徵。亦要留意返，唔同物種喺感官能力上可以爭好遠，例如聞到其他物種聞唔到嘅氣味，或者聽到其他物種聽唔到嘅聲。
*優待行為：對於同自己具有同樣等位基因嘅個體，會優待。

## 現實例子

截至二零二零年代，綠鬍鬚效應呢個諗頭仍然有一定爭議性，但係有一部份嘅生物物種，被指係展現咗綠鬍鬚效應。

## 睇埋
*自私基因論
*訊號理論
*親屬選擇

## 引述
施熙瑜

**施熙瑜(Lucy)**，香港人，做過時裝設計師，曾經為丹麥王妃設計婚紗而聲名大噪，又曾經因為多次以高齡姿態參選亞洲小姐（2011年／2015年）得到一啲傳媒嘅關注。

## 感情生活
佢曾經同劉永傳出緋聞。

## 參考來源
余施熲

**余施熲**（，，綽號為**阿熲**，**阿Wing**或者**Wing Wing**），係香港HOY TV女藝人，歌手，演員，節目主持，亦係《全民造星IV》嘅參賽者，而入圍至94強。

## 簡歷
余施熲喺香港出世同成長。2021年又參加過ViuTV比賽節目《全民造星IV》，成為65號參賽者，但入圍至94強後止步。2023年轉為HOY TV同曾琸庭做主持喺香港節目《四處首羅》。

## 演出
### 電視節目（[[ViuTV]]）
*2021年：《全民造星IV》參賽者，65號，最後94強

### 電視節目（[[HOY TV]]）
*2023年：《四處首羅》主持

## 出面網頁
*
波瑠

**波瑠**，日本女演員，亦做電視藝人兼時裝模特兒，出身東京足立區，平成三年人。老公演員高杉真宙。

二〇二五年十二月廿三號，有報佢同高杉真宙結婚 。同日兩人各自喺社交媒體帳號宣布結婚。

## 入行經歷
小學生嗰陣畀人蝦，憎返學。想搵個理由唔返學，就咁㨂咗細蚊小都做到，做咗演藝。 

二〇〇四年，讀緊初中一年級，試鏡宣傳片，畀星探帶入娛樂圈。 頭幾年根本冇乜嘢做，初頭演啲女，唔使講嘢。例如畀火車接殺咁。 

二〇〇六年演對岸彼女，先開始出道 。同年演廣告 。佢演女學生，最初會背部生出電纜而感到困惑，之後勁跳舞，跳出天花板，倒置場景入面跳出來。 又演等我坐低先。坐通勤火車技術。入面首次亮相電影。 又演電視十四歲媽媽 。

二〇〇七年五月，時裝雜誌十七，做獨家模特兒。 同年自學彈結他，演電影檸檬時光。 十分鐘短片電影，戀愛波羅隆，佢初次做主角。

二〇一二年剪短髮。得到更多出機會。

## 攷
海水電池

**海水電池**（日文：かいすいでんち；英文：seawater cell）係一種儲備式電池，到需要時，屬於入水電池嘅一種，利用鹹水做電解液。原理上嚟講，佢嘅運作原理同最早期嘅化學電池相同，屬於一種基本嘅化學電池。

由於呢種電池可以喺接近海水濃度嘅情況之下運作，而且設計上係用喺海上面（即係注入海水之後先開始運作），所以就用咗「海水」呢個名。

另外，用氯化銅嘅入水電池，會另外歸類做「水電池」，同海水電池有分別。

## 運作原理
呢種電池為咗穩定儲存，電槽入面唔會**注入鹹水**，喺乾嘅狀態下保存。要用時，注入鹹水就會產生起動電力。由呢個原理可知，海水電池係種一次電池，可以發電但唔可以充電。

作為電極，正極可以用又細又輕量嘅塩化銀 { \rm Ag Cl } ，負極可以用  { \rm Mg }  或  { \rm Li } ，或者佢哋嘅合金。另外，正極亦可以用過硫酸鉀  { \rm K _ { 2 } S _ { 2 } O _ { 8 } } 、塩化銅  { \rm Cu Cl _ { 2 } } 、塩化鉛  { \rm Pb Cl _ { 2 } } 。呢啲電極會浸喺鹹水（電解液）入面。

鎂海水電池可以**唔用有害物質**都發電。而且，材料嘅鎂  { \rm Mg }  喺地球上極之豐富，所以唔使擔心用完，喺標準狀態下都係穩定嘅物質，可以儲存。

相比其他一次電池，呢種電池耐壓性好好多，可以長期保持穩定輸出。

### 構造
例如，氯化銀海水電池係用**平板狀正極同負極**，中間夾住一塊隔膜（セパレーター），形成三文治結構，為咗提升輸出電壓，呢個單元結構會併連。同時，放入電解槽嘅海水電池，槽上備有「注入口」用嚟加鹹水，同由化學反應產生嘅氣體排出口。

呢種海水電池利用以下化學反應：

;負極
: Mg -> {Mg^{2+}} + 2{\it{e}}^-
;正極
: {2H2O} + 2{\it{e}}^- -> {H2} + 2OH^-
;成個反應
: {Mg} + 2H2O -> {Mg(OH)2} + H2

由呢個方程睇到，海水電池上嘅排氣口係用嚟排出負極產生嘅氫氣 。

另外，產生嘅部分氫氣  會喺電解液入面影響電流，釋放電子  形成氫離子 。呢種電解分極會導致電壓下降。

## 用途
海水電池可以利用之前講嘅特性，用喺**海上**，長期提供低功率電力。實際用途包括：   

* 燈浮標（海上導航標誌燈） 
* 電源難以更換嘅海中測量儀器   
* 航空無線超聲波浮標(ARSB)

同時，由於利用海水作為啟動原理，海水電池亦可作為船隻用嘅遇難信號發射裝置電源。呢啲裝置通常放喺船裏頭，平時唔接觸海水，唔會意外咁啟動發電。

但當船入水或沉船嘅時候，海水流入電池，就會開始發電，自動發信號。即使船員冇時間手動發緊急信號，只要安裝同檢查妥當，海水電池都會可靠運作。

用同樣結構同原理但用真水嘅注水電池，會用喺氣象觀測用嘅氣象觀測儀。之前，GS Yuasa 出品嘅夜釣用電動浮標「ギンピカ」就用海水電池（商品名：ユアサ銀電池SF-50/75）。1961年，Yuasa 亦推出模型用 V1A 型銀電池（氯化銀型，20% 食鹽水注水，1.3V/1Ah）。同期，Yuasa 生產嘅海水電池亦用喺日本宇宙科學研究所嘅 Kappa 火箭電源。到2018年，呢啲用途改用鋰電池。

而2018年起，為防災用途，單三型或者帶 LED 燈嘅海水電池（注水電池）已經開始製造同出售。

## 攷
高杉真宙

**高杉真宙**，日本演員，福岡出身   。老婆女演員波瑠 。

熊本縣煙花大會，星探以為佢女人，發掘做演藝，成為甘力事務所，首位出道男藝人。二〇二一年四月十一日，成立自己事務所。

二〇二五年十二月廿三號，有報佢同波瑠結婚 。同日兩人各自喺社交媒體帳號宣布結婚。

## 攷
草加市役所

**草加市役所**，日本政府大樓，埼玉縣草加市施政地方。有本廳舍同第二廳舍。

平成二十九年，二零一七年一月十六號，本廳舎重建，功能轉移至第二廳舎、臨時廳舎。令和五年，二零二三年五月八號新廳舎開幕。各樓層啟用時間唔同，介於二〇二三年五月八號到六月十九號之間。

## 腳註
柴灣角街

**柴灣角街**，香港一街，直街一條，喺荃灣柴灣角，東南同西北走向，西北駁青山公路荃灣段，東南駁大涌路。中間駁海德街、半山街、海盛路。佢地處柴灣角工業區。

條街填海得來，原本一處淺灘淺海，約青山道九咪半對出。一九六〇年紀錄成**柴灣街**，至少一九六三年已起好，而改名柴灣角街，開始工廠林立。今日柴灣角休憩花園個位，當時放夜香。而呢頭因填海，重有條渠大涌出海，而有條行人橋過涌。一九七〇年就唔再放夜香，一九七四年變公園，一九八二年左近定名柴灣角街休憩花園。一九七九年，青山公路嗰邊，開咗熟食市場，一九八八年左右，定名柴灣角熟食市場。

有線電視大樓亦喺呢條街。通利琴行亦都有樓喺處。

二〇二二年香港有支曲叫柴灣角街。

## 攷
作用域

**作用域**（ ）係電腦程式編寫上嘅概念，講緊手上嘅變數喺源碼嘅邊部份有效或者可讀取。喺二十一世紀初，主流嘅程式語言都會用到作用域，而作用域嘅使用屬於寫程式嘅重要技巧。

作用域可以分兩大類，分別叫詞法作用域（）同動態作用域（），前者指作用域嘅範圍可以直接由程式嘅詞法結構睇出，而後者係指作用域係根據程式嘅實際執行次序。現時主流嘅程式語言用嘅通常都係前者；傳統上會話後者嘅例子包括舊式嘅 Lisp，現時可能可以話 PostScript 都仲係屬於後者。

## 基本概念

### 全域變數

全域變數係喺程式嘅最頂層或者喺所有子程式外定義嘅變數，特點係由定義佢嗰一刻開始，直到程式結束為止，無論喺個程式邊個地方都有得讀取或者修改佢，包括所有子程式在內。

### 局部變數

局部變數係喺子程式內部定義嘅變數，具有**子程序級數嘅作用域**。特點係佢哋只可以喺定義佢哋嘅嗰個子程式（其作用域）內部使用。一旦子程式行完，呢啲變數通常就會由記憶體入便釋放返出嚟，唔再掗住啲記憶體。

### 用途
將啲變數嘅作用域限定喺程式嘅某啲部份，有好多用途：
*防止撞名：容許唔同部分嘅程式使用相同嘅變數名，而唔會因為撞名而出錯。
*記憶體管理：喺多數程式語言中，局部變數只會喺需要嗰時先佔用空間，子程序行完就釋放返出嚟，唔再掗住啲記憶體。
*程式碼安全：限制變數嘅存取權，防止程式第啲部分意外修改數據。

## 源碼例子
以下係用 JavaScript 展示作用域區別嘅示範：


```javascript
// 喺 function 出面定義，係全域變數
let globalVar = "我係 Global";

function exampleFunction() {
// 喺 function 入面定義，係局部變數
let localVar = "我係 Local";

console.log(globalVar); // 成功：讀到全域變數
console.log(localVar);  // 成功：讀到局部變數

}

exampleFunction();

console.log(globalVar); // 成功
console.log(localVar);  // 呢行會引致 error，因為喺呢度 localVar 係唔存在嘅。
```

JavaScript 有多個唔同嘅方法可以用嚟設定變數，每種方法都會自動決定該變數嘅作用域，例如 `let` 同 `const` 若果喺 `{   }` 入便使用，會自動設定成以嗰對括號為作用域。

## 睇埋

*程式變數

*超距作用

*子程序

## 引咗

## 註釋

## 書目

*


## 拎
*【JS 學習筆記】變數與作用域，Medium
馬嘉希

**馬嘉希**（，），係香港女藝人，學生，亦係《2021年度香港小姐競選》嘅參選佳麗，最終入圍至二十四強。

## 簡歷
馬嘉希本生係一位土生土長嘅香港人，而喺英國嘅諾定咸大學畢業。2021年喺無綫電視參加《2021年度香港小姐競選》，但去到二十四強佳麗即時止步。

## 演出
### 電視節目（[[無綫電視]]）
*2021年：《2021年度香港小姐競選》參選佳麗，最後二十四強

## 出面網頁
鋰亞硫酰氯電池

**鋰亞硫酰氯電池**（Lithium-Thionylchlorid-Batterie）係一種唔可以充電嘅鋰電池，用鋰做負極，用石墨電極做正極。亞硫酰氯喺正極會還原，同時亦用嚟做溶劑同電解液。

## 主要特點
呢種電池嘅開路電壓大約係 3.7 V，一般使用時嘅電壓係 3.4 V。因為自放電率好低，所以比起其他同類型嘅氧鹵化物電池（例如 POCl₃ 或 SO₂Cl₂）更加常見。以鈕裝電池為例，能量密度大約有 700 mWh/cm³，而自動放電率只係每個月 0.08–0.16%，即一年大約 1–2%，可以擺到十年。

## 運作原理
當電池放電嘅時候，負極嘅鋰會放出電子，變成鋰離子，並同氯結合生成氯化鋰。正極方面，亞硫酰氯會經過幾個反應步驟，還原成硫，同時產生二氧化硫。

整體反應可以簡單寫成：

:\mathrm{ 4\ Li + 2\ SOCl_2 \rightarrow 4\ LiCl + S + SO_2}

反應產生嘅物質會留喺電極入面：硫會積喺梳窿嘅碳電極啲窿裏面，而部分二氧化硫就會溶喺電解液裏頭。負極面頭形成嘅氯化鋰；會變成一層保護膜，幫啲鋰隔開溶劑，減慢自放電。

### 鈍化現象
如果電池長時間冇用，或者只係用好細電流慢慢放電，負極表面可能會形成一層比較厚嘅氯化鋰，呢個情況叫做鈍化。鈍化層有機會令電池一開機嗰陣電壓突然跌落去，最低落到 2.5 V 咁抵。不過，只要用返啱嘅電流密度（大約 2 µA/cm²，視乎設計同廠商而定），呢層鈍化膜係可以慢慢清走。

### 電解液成分
電解液成分亞硫酰氯電解液入面仲加咗導電鹽，主要係四氯鋁酸鋰（LiAlCl₄）。呢啲導電鹽會影響氯化鋰點樣結晶，從而左右電池嘅自動放電同鈍化嘅情況。

## 攷
* Günter Eichinger, Günter Semrau: *Lithiumbatterien II – Entladereaktionen und komplette Zellen.* In: *[[Chemie in unserer Zeit]]* 24, Nr. 2, 1990, S. 90–96, .
*
菁新力量

《**菁新力量**》（）係香港MakerVille製作嘅青少年節目，由許寶恆、鍾卓穎同林昆樂主持，2026年1月1號起逢禮拜四13:00 - 13:30喺香港電視娛樂ViuTV播。節目唔設字幕。

## 每集一覽

## 節目調動
*2026年2月19號：由於11:30-15:00重播《全民造星VI 總決賽》，第8集提早喺09:00-09:30播。

## 出面網頁
*ViuTV：菁新力量

## 電視節目變遷
你知道你對我多重要

《**你知道你對我多重要**》係香港歌手唐文龍嘅第1張唱片，喺1995年10月推出。

## 曲目
楊灌澤

**楊灌澤**（，），係加拿大男藝人，地産人，亦者係《多倫多型·男家族》同《2016年度香港先生選舉》嘅參加者，其中後者獲得了友誼先生獎。

## 簡歷
楊灌澤喺加拿大出世同長大，初步講英文。2016年喺加拿大多倫多參加《多倫多型·男家族》，同年飛去香港報名參加無綫電視選美節目《2016年度香港先生選舉》，成為七號參賽者，最終攞得友誼先生獎。

## 演出
### 電視節目（[[新時代電視]]）
*2016年：《多倫多型·男家族》參加者

### 電視節目（[[無綫電視]]）
*2016年：《2016年度香港先生選舉》參加者，7號，友誼先生獎

## 出面網頁
*
特拉華大學

**特拉華大學**（英文：University of Delaware）係美國特拉華州嘅一間公立大學，1743年創校，主校區喺紐瓦克（Newark）。

## 攷

## 拎
* 特拉華大學官方網站
澤安道

**澤安道**，香港一道，喺深水埗以北山上，大窩坪嗰度。佢呈匚形，圍住半條澤安邨，澤安邨巴士總部亦喺道上。東南駁龍悅道，兜彎駁去南昌街。

道一九八二年同澤安邨一齊起。一九八三年經已起好，但未有名。一九八八年左右安名澤安道。當時南邊未有龍悅道，反而有大窩坪臨時房屋區，兜返入南昌街。起咗龍悅道後，閘斷咗，分咗兩段。二〇〇一年五月十一號，南段改名澤安道南。曾有澤安道駕駛考試中心，不過變咗喺澤安道南嗰邊。

## 攷
親民街

**親民街**，香港一街，喺西貢市中心，成匚形，兩端都駁去福民路。西貢政府合署同西貢賽馬會大會堂，都喺呢條街度。而西貢郵政局同西貢公共圖書館都喺政府合署入便。

笪地原本涌口沙地淺海，部份開咗做田。一九七二年左近填海。一九七三年填好哂。尚未起親民街之前，今日西貢花園笪地，一九七二年經已起咗巴士總站。一九七七年左近，起咗錦華樓。一九八二年航空相，見到條街都開好，包住地方做咗停車場。一九八三年左右，起咗西貢政府合署。一九八六年左右，起咗西貢賽馬會大會堂，同埋西貢大廈。一九八七年，起好埋西貢苑。一九八九年左近，巴士總站搬走。一九九三年左右，起好西貢花園。

## 攷
保富銀行

**保富銀行**（Preferred Bank）係一間加州州立特許銀行，於1991年成立，主要服務南加州嘅華裔美國人社群。
亞洲超市

喺亞洲以外嘅國家，主要服務亞裔顧客嘅大型超級市場同小型雜貨舖，因為賣嘅嘢會特別配合相關亞裔背景嘅顧客嘅需要，同主流超級市場賣嘅嘢可能會有啲唔同（同處理啲貨嘅方法亦可能有啲唔同），以致主流社會可能會特別講明係亞裔，呢種講明亞裔嘅叫法中文有譯做**亞洲超級市場**、**亞洲超市**或者**亞裔超市**。但係因為亞裔並唔係單一背境，實際嘅亞裔人講自己話嗰陣通常會再細分，例如喺粵語社羣，經常幫襯嘅主要係**中國人超級市場**（又叫**華人超市**、**唐人舖**；有時睇得出係台灣背景嘅又叫**台灣超市**），或者可能會幫襯**韓國超市**（**韓國舖**）、**日本超市**（**日本舖**）等等。

亞裔人喺呢啲地方買嘢，除咗可以搵到需要嘅嘢之外，可能亦可以講返自己話（例如喺唐人舖可能可以講粵語，特別係喺唐人街或者華人商場嗰啲），不過顧客亦未必係亞裔；主流顧客亦有時會幫襯呢啲地方，理由可能包括想買平嘢。

由於目的其實只係提供可能喺主流超級市場買唔到或者難搵嘅食材同其他用品（食材例子包括白菜仔、苦瓜、泡菜、米粉、甚至只係大包米等等），賣嘅貨可能會來自相關亞洲地區，例如東亞、東南亞同南亞等等（但係其實亦可以包括例如中東等等 技術上可能喺亞洲嘅地方），但係實際上並唔一定真係局限於單一國家地區嘅產品，例如，日本超市嘅部分貨可能其實來自中國、印尼、韓國同新加坡等等其他地方；韓國超市亦可能有中國同日本貨；而華人超市就常見有韓國、日本、泰國、越南等地嘅產品，如此類推。好多貨其實甚至係本地或者附近國家嘅出產。

## 華人超市
北美嘅華人超市同實際上喺亞洲嘅超級市場其實並唔係一樣，其中一樣唔同嘅地方係北美嘅華人超市入便好多時會有肉檔劏肉，呢樣嘢似亞洲嘅街市肉檔多啲，喺一啲比較小型嘅華人超市，如果㨂唔到細件嘅例如芽菜，員工亦可能可以幫你切細。

## 做大咗嘅一啲例子
* 大統華超級市場（華裔，大型超級市場）
* H-Mart（韓裔，小型雜貨舖）

## 註

## 參考資料
張念平

**張念平**，台灣基督教界人士，曾經喺GMI桃園大溪榮美教會擔任青年傳道。

張念平出身於傳統基督教家庭，父母都係阿美族原住民，家族世世代代都做牧者。佢父親張以諾喺桃園大溪一間教會擔任主任牧師，而細佬就係一位福音歌手。

## 感情生活
佢曾經同女歌手梁文音喺2016年結婚，結婚之後亦有以夫婦相處之道嘅題目作見證，但去到2020年，佢哋兩人離婚，當中甚至有傳聞話張念平有婚外情，但並無得到當事人證實。

## 參考來源
鄭家聲

**鄭家聲**（，），係香港男藝人，作曲者，演員，亦係《中年好聲音4》嘅參賽者，喺多倫多攞得第一名。

## 簡歷
鄭家聲本生喺香港出世同成長。2025年開始喺加拿大嘅安大略省多倫多參加《中年好聲音4》。

## 演出
### 電視節目（[[無綫電視]]）
*2025年：《中年好聲音4》參賽者，美加澳賽區，第一名

## 出面網頁
*
*
吳聰滿

**吳聰滿**（Andrew Lim Tan）係一位出生於中國嘅菲律賓華人商人。佢旗下嘅企業集團——聯盟環球集團（Alliance Global Group, Inc.）同美佳世界公司（Megaworld Corporation），業務版圖涵蓋地產、酒類、賭場、高科技、度假村同餐飲等多個範疇。

2011年，《福布斯》雜誌將佢列為「菲律賓40大富豪」第4位，當時估計身家約20億美元。到2023年8月，《福布斯》最新排名中，吳聰滿位列菲律賓第11大富豪，資產淨值約為24億美元。
華裔菲律賓人

**華裔菲律賓人**（他加祿語：Chinoy 或 Tsinoy），簡稱**華菲**，係指有華人血統、喺菲律賓出世同長期居住嘅菲律賓籍或者雙重國籍居民，人數大約有110萬。佢哋之中，多數都會講閩台片嘅閩南語。

如果連華裔麥士蒂索人（即中菲混血族群）一齊計，菲律賓其實有超過兩成人口都具有華人血統。
陳東里

**陳東里**，香港一里，喺灣仔。里唔長，得條直街。北通灣仔道，南通霎西街。街有鵝頸街市，有新華大廈，有中華回教博愛社。

佢以建築商陳亞東命名。一九〇〇年定名陳東里，一九〇一年地圖經已見到。一九二二年陳東里七號開咗中華回教博愛社。一九七四年左近有德豐大樓，灣仔道嗰頭。一九七九年鵝頸街市落成。一九八九年左近，新華大廈落成，新華社香港分社。一九九三年左近，聖地牙哥酒店落成。後尾中華回教博愛社拎咗酒店陳東里嗰邊。

## 攷
中華回教博愛社

**中華回教博愛社，**香港回教組織。開辦五間學校。一九二二年創立。總部灣仔陳東里七號。

## 史
一九一八年成立，初喺灣仔道二百二十五號二樓，之後軒尼詩道四百一十八號二樓。一九二二年，搬到灣仔陳東里七號，本來係巴瑪先生木樓貨倉，廉價出讓畀社做永久會址同學校，教育署註冊校名中華回教博愛社義學校。一九二七年個社正式註冊。一九五三年改建完成。一九六三年成立為慈善機構。一九六七年學校變成政府津貼小學。一九九六年重建完成。

## 活動
協會搞活動畀唐人回教徒之外，亦管理同維護非牟利學校五間，有伊斯蘭脫維善紀念中學、伊斯蘭鮑伯濤紀念小學、伊斯蘭學校、伊斯蘭博愛幼稚園、伊斯蘭徐錦享紀念幼稚園。另有伊斯蘭之光。 

## 攷
陳勢安

**陳勢安**係馬來西亞華裔男歌手。佢喺2006年參加馬來西亞寰宇衛視舉辦嘅「ASTRO新秀大賽」，喺總決賽攞到亞軍；之後代表馬來西亞參加香港第25屆「TVB8全球華人新秀大賽」，攞到冠軍，從而正式出道。
潘靈卓

**潘靈卓**，英國人，倫敦出身，香港傳教士，屬新教靈恩派，創辦咗聖士提芬會。一九六六年開始喺九龍城寨，助癮君子脫戒毒。以佢成就，一九八八年得大英帝國員佐勳銜，又有香港大學榮譽社會科學博士。事工由追龍一書所記。

## 宣教歷程
倫敦皇家音樂學院畢業，專修雙簧管。廿二歲嗰年，決定成為傳教士。佢向各個差會打探，但係冇機構願意贊助佢。失望之下，佢向倫敦疏秩治區牧師理察湯臣徵求意見。牧師話買張船票，航程有咁遠得咁遠，向神禱告，求神話佢知幾時落船。起初，佢想去非洲傳教，但隨後發咗個異夢，萌生到香港念頭 。佢聽從咗牧師建議，一九九六年到咗香港。到埗時剩得一百港紙，相等於六英鎊，人生路不熟  。移民局畀佢入境，皆因佢亞媽教子做香港差人 。佢喺九龍城寨搵到份工，做小學先生。隨後，佢開咗間青年會所，幫助城寨內吸毒成癮者，以及流浪漢。當時城寨三不管地帶 ，無差巡邏。三合會因此喺度經營，製鴉片類毒品，成為全球規模最大製作中心 。

佢又喺聖士提反女子中學做音樂先生 ，藝人蘇施黃、香港社工學者阮曾媛琪，兩人都做過佢學生   。

## 聖士提芬會
一九八一年，佢創辦聖士提芬會做慈善機構，以福音幫人戒毒康復，以禫幫妓女、三合會成員重生。二〇〇七年十二月，個會擴展有二百人提供住宿 。貢獻得到香港政府認可，無償獲批土地興建復康院舍  。戒毒治療好密集。癮君子會困喺房內十日，由成功戒毒者同行，同佢禱告支持同關懷照顧。過程無用藥物  。

## 屋企
佢同一九九二年同約翰道結婚，丈夫一九九九年死。

## 作品
有追龍、牆上隙、愛的法則。

## 攷
聖士提芬會

**聖士提芬會**，香港慈善機構，英國傳教士潘靈卓開辦嘅，活躍香港。個會出自原本九龍城寨青年中心。一九八一年註冊訂名聖士提芬會，社團條例轄下慈善團體，一九八六年做埋香港社會服務聯會成員。為咗香港政府撥地，一九九七年成為法定慈善團體，變成聖士提芬會有限公司。一九九九年獲社會福利署發放牌照，開辦多用途復康家庭服務。

個會有搞廣東話新約聖經，讀出聲。

## 史
潘靈卓服務開始，就喺九龍城寨，當時三不管地帶，權力真空由黑社會統治，貪污，迫良為娼，白粉檔林立。當時佢喺城寨幫人。為當時後生仔女，佢開咗青年會，介紹佢哋去教會，但當時教會都怕佢哋外表。佢又幫癮君子戒毒，用靈恩方法做，又帶去佢到「家」，結果好多人。咁吸引到好多外國同工，租屋幫佢哋戒毒避禍。一九八一年註冊訂名聖士提芬會。一九八五年開咗幸福營，九龍臨時房屋區。之後又去望后石，幫當時越南船民。一九九四年，聯合國難民署睇過幸福營後，就請會方管理營運呢個越南難民營，香港最後一個。一九九七年香港政府喺亞公角，開咗城門之源，幫啲成癮嘅人，可以成家住，一部份叫幸福營。個會亦會派人去海外。

## 攷
亞公角漁民新村

**亞公角漁民新村**，香港一村，喺沙田區亞公角，有亞公角街通向沙田或者馬鞍山。香港漁民新村之一。一共村屋六十二間，香港政府策劃。合三條村，即舊亞公角村、游水排、何東樓。昔日福佬漁民主要喺禾輋村、落路下作業。定居漁民新村之後，漁業沒落，漁業情景不再。

## 史
村笪地原本笪灘地，相當隔涉，得岸邊同涌旁有山路行。一九五七年左近，拉電纜經過，為馬鞍山礦場提供電力。一九六三年左右，航空照見到今日亞公角遊樂場一帶，開始有啲建設。一九六九年，就部份荒廢。一九七六年左近，就清理咗，重新起咗好多棚仔，重起咗個碼頭仔，而有個大王爺個壇仔，喺碼頭仔後面，一直保留住，細成今大王爺廟。一九八二年左近，航空照見到佢對出大幅填海，成為新市鎮一部份，一排排新屋起緊。一九八四年左近，部份起成，叫**沙田漁民新村**，漁民子弟學校亦起好，啲棚亦拆咗。安置受填海工程影響村民水上人，佢地原本住今日沙田馬場、馬鞍山新市鎮。雖則出面重係泥路。一九八五年左右，又叫**亞公角漁民新村**。兩個名交叉咁用。一九九〇年，出面亞公角街起好，但未有名。而亞公角遊樂場起好。 

## 攷
潘政延

**潘政延**（，），係香港男藝人，歌手，亦係《Good Night Show 全民造星》嘅參賽者，最終被退賽。

## 簡歷
潘政延喺香港出世同成長。2018年，佢本來參加ViuTV比賽節目《Good Night Show 全民造星》（42號），但喺比賽前宣佈退出。

## 演出
### 電視節目（[[ViuTV]]）
*2018年：《Good Night Show 全民造星》參賽者，42號，退賽

## 出面網頁
*
夜與日 (歌)

**夜與日**，美國流行曲，一九三二年為音樂戲而作，一出就受歡迎，受歡迎到一出三個月內，有卅人出唱片翻奏。

靈感來摩洛哥，當地回教徒祈禱。

## 攷
小香港步行街

**小香港步行街**係位於四川省眉山市東坡區嘅步行街。

小香港步行街被當地人叫做夜明珠，在1990年代曾經是當地嘅商業地標同埋人流集中地，但近年當地人已經轉到其他新開嘅商場消費。

## 參考
阿公岩村里

**阿公岩村里**，香港一里，喺筲箕灣。雖然寫阿公岩村里，實情村名叫亞公岩村，皆因廣東話同北方官話有異，粵音阿字讀柯，粵字寫亞。

條街好短，行車掘頭。按香港街名做法，佢派生自阿公岩村道。阿公岩村道，亦係條街唯一行車出口。條街名勝，有玉皇寶殿，廟唔大，但勝全港唯一主祀玉皇大帝。村屋之外，有兩棟大廈，一棟叫恆通資源中心，另一棟叫民興工業大廈。

## 攷
蘇凡塵

**蘇凡塵**（，，前藝人名**蘇頌筠**，），係香港女藝人，模特兒，亦係《2018年度亞洲小姐競選》嘅香港賽區參選佳麗。

## 簡歷
蘇凡塵喺臺灣出世，香港成長，而且又做模特兒。2018年喺亞洲電視參加《2018年度亞洲小姐競選》，成為5號佳麗。

## 演出
### 電視節目（[[亞洲電視]]）
*2018年：《2018年度亞洲小姐競選》香港賽區，參選佳麗，5號

## 出面網頁
*
夜生活 (專輯)

《**夜生活**》係香港歌手陳小春嘅第13張個人音樂專輯，喺2004年2月12號推出。

## 曲目
夜生活

**夜生活**通常講緊人類由黃昏到凌晨時段盛行嘅活動。夜間活動一般被睇做相對於日間勞動等正式活動，夜生活呢個字都通常偏向娛樂性質。

## 參考

## 睇埋
*夜經濟
公筷

**公筷**係指喺多人一齊食飯用餐時，專門用嚟夾餸／嘢食嘅筷子。主要目的係保持衛生，避免因為共用私筷而互相傳播細菌或者病毒，唔洗食人口水尾。公筷通常會放喺碟菜附近，有啲酒樓餐廳會附上一對俾客人用。有時候，公筷會用唔同顏色或者設計嚟區分，等大家一眼就認得邊啲係公筷、邊啲係自己用嘅筷子。有啲地方會有「私家公筷」，即係一對自己食嘅筷子，令一對夾嘢用。

喺香港，以前傳統家庭未必習慣用公筷，不過隨住公眾衛生意識提升，加上疫情（2003年SARS 疫症，2022年）之後，越嚟越多人願意用公筷。好多酒樓、茶餐廳同屋企食飯聚會，都開始主動準備「公筷公羹」，成為一種新興嘅食飯用餐禮儀。

## 睇埋
*唐人食餐禮儀
Gimmick

**綽頭**（，又寫做**噱頭**），香港廣東話又會借英文叫 gimmick（ ），就係指緊新款嘅裝置或者諗頭，主要設計嚟吸引人注意或者增加吸引力，好多時本身冇乜實際價值。

用喺零售上面，就係一個獨特或者古靈精怪嘅特點，專門令產品或者服務喺競爭對手之中「突出」嚟。產品噱頭有時畀人當成純粹新奇玩意，同產品嘅實際功能關係唔大。噱頭偶爾會畀人睇低，但以前一啲看似雞毛蒜皮嘅噱頭，有時會演變成有用同永久嘅功能。喺電子遊戲入面，呢個詞 gimmick 有時都用嚟形容一啲唔尋常嘅功能或者玩法，特別係如果佢哋唔必要或者令人討厭嘅話。

喺香港廣東話入面，**綽頭**就係指啲好誇張或者吸引人眼球嘅嘢，但其實唔一定有實際價值。呢啲通常都係為咗吸引人注意或者炒作，而冇實質嘅內容，通常帶有一啲負面意思。

## 商用

喺商業上，gimmick 係指某件產品或者某個諗頭，具有一啲新穎、吸引到人注意嘅特徵，睇落與眾不同。而喺商業應用上，通常仲包含一個意思，話佢冇咩內在、長遠嘅價值，新鮮感過咗之後啲人就會對佢冇晒興趣。

喺市場學上，企業向消費者 sell 自己嘅商品嗰時，成日會強調自己商品嘅 gimmick，用意係吸引人注目。

## 例子

如果一樣產品廣告做得好花巧，但實際上啲效果唔係咁好，你可以話佢係「綽頭」。或者，如果有啲人講咗啲咁嘅嘢只係為咗吸引注意，但其實冇乜實際內容，都可以話佢係「綽頭」。例句：

呢間鋪頭啲廣告成日都係**綽頭**啫，冇料到嘅。


喺市場學等領域上，單靠噱頭好多時都只能短期內吸引人注意，但由於噱頭定義上通常都冇乜真正嘅價值可言，唔似得真正嘅創新，靠噱頭諗住圖利，好多時都會招致大失敗。

## 睇埋
*創新
*好奇
*經濟泡沫

## 引述
亞公灣路

**亞公灣路**，香港一路，喺亞公灣山上面，離灣好遠，近銀線灣住宅區。佢由清水灣道近惟馨小築叉出來，經過啲數細屋苑，好似曲溪小築、灣景小築、飛飛仁小築咁。條車路掘頭，不過到尾有山徑落銀巒路，銀巒別墅嗰頭。路口個牌唔寫亞公灣路，而寫亞公灣，近路口有亞公灣公廁。近街尾可以望到牛尾海。

佢近香港科技大學南面，或者舊時邵氏影城，但無車路入去。

亞公灣路啲屋唔多，但門牌數目好大，二百起跳。但亦好常用地段編號表示。

科大迴旋處經大埔仔村，到亞公灣路口，交通繁忙塞車。

## 史
亞公灣路至初出自山徑，由清水灣道落亞公灣，條經可追上至大清，當時得一間屋同周圍有田。至初笪地叫公灣，後尾就叫亞公灣。又後尾地政總署地圖，唔理廣東話寫法，將佢標成阿公灣。但山上住宅一帶就仍然叫亞公灣。

路一帶本身有一小笪田，但同山下海邊亞公灣啲田有啲遠，要山徑先去到。一九〇四年左近，經已開咗清水灣道，但未有名。由於無乜大變。時間去到二戰後。一九五九年圖示，見到邵氏影城起緊，而喺山徑邊，開咗條泥路去塊田仔，成為亞公灣路前身。田前面路邊，開咗塊地。一九七〇年左近，笪地起咗間屋。路經已由泥路變成石屎路。

一九七四年左近，拆咗路口棚仔，起咗公廁，即後尾叫亞公灣公廁。

又到一九七八年，田你開始變地盤，一九八〇年變飛飛仁小築，旁邊亦起單棟住宅。同年曲溪小築開始起。一九八七年左近，又有灣景小築。之後景色大致無變。

## 攷
明基醫院集團

**明基醫院集團股份有限公司**（**BenQ BM Holding Cayman Corp.**，）係中國內地一間民營綜合醫院集團。

## 旗下醫院
截至2025年6月30號，明基醫院集團喺江蘇營運兩間醫院。兩間醫院總建築面積合計約莫40萬平方米，註冊床位1,850張，團隊擁有超過1,000名醫生，其中包括35名來自臺灣同海外嘅專家。2024年，明基醫院集團嘅門診患者就診次數超過200萬人次，年住院手術量超過22,000例。

### 南京明基醫院
南京明基醫院2008年開始運營，2022年起獲評三級甲等醫院，係南京頭一間獲得三甲評級嘅民營醫院。

### 蘇州明基醫院
蘇州明基醫院2013年開始運營，係三級綜合性醫院。

## 股東
明基醫院集團嘅控股股東佳世達科技股份有限公司喺1984年創立，係一間橫跨信息技術產業、醫療服務同產品（包括通過明基醫院集團經營醫院同埋銷售醫療設備同醫療產品）、智能解決方案同網絡通訊事業嘅科技集團。佳世達科技1996年喺臺灣證券交易所招股上市（）。

明基醫院集團係佳世達科技旗下醫療服務事業嘅唯一品牌。

## 招股上市
2025年12月，明基醫院集團喺香港交易所招股上市，係頭一間喺香港上市嘅臺資醫院，錄得超額認購5.28倍。招股價9.34港元，係招股範圍下限，上市頭一日收市報4.72港元，跌49.46%。

## 出面網頁
* 

類:中國醫院
類:南京
類:蘇州
Kepler-1625b

**Kepler-1652b**（又叫 KOI-2626.01）係一顆超級太陽系外行星，距離地球約 822 光年、位於天鵝座嘅紅矮星 Kepler-1652 運行，軌道位於適居帶內。呢顆行星由 NASA 嘅開普勒太空望遠鏡發現，雖然喺 2013年已經列為候選行星，但要等到2017年先正式確認。Kepler-1652b 嘅半徑約為地球嘅 1.6倍，屬於潛在嘅超級地球。佢嘅軌道位於適居帶內，即係行星表面可能存在液態水。此外，呢顆行星亦係「眼球行星」嘅候選之一。

## 攷
眼球行星

**眼球行星**（**Eyeball planet**）係種假設嘅潮汐鎖定行星，喺呢啲行星中，潮汐鎖定令星球一邊成日向住自家嘅太陽，影響行星嘅地理或結構組成，喺太空睇落似個眼球。如果係有液體存在嘅地球型行星，而潮汐鎖定會喺行星嘅表面造成一個空間依賴嘅溫度梯度（面向恆星嘅一邊會較熱，另一邊則較凍）。因此，呢個溫度梯度可能會限制液體喺邊度存在，只能喺環形或圓盤形嘅區域存在。

呢啲行星仲可以進一步分為「熱型」同「凍型」，視乎液體存在喺行星嘅邊邊。熱型眼球行星通常會比較接近佢嘅自己嘅恆星，並且「眼」嘅中心，面向恆星（日頭面）係岩石，而液體會出現喺對面（夜晚面）。凍型眼球星球通常離恆星遠啲，會喺面向恆星嘅一邊有液體，而其他地方就係由冰同岩石組成。

因為大多數行星體都有一種自然趨勢，會隨住時間長期變成潮汐鎖定，所以眼球星球可能係成日見，並且有機會發展生命，特別係喺圍繞住紅矮星同棕矮星嘅行星系統之中，因為呢啲恆星比其他主序星長命得多。

## 潛在候選
Kepler-1625b 係一個潛在嘅眼球星球。而 TRAPPIST-1 系統可能包含幾個眼球星球。

## 攷
CoRoT-7b

**CoRoT-7b**（曾經叫 CoRoT-Exo-7b） 係粒環繞獨角獸座之中恆星 CoRoT-7 運行嘅系外行星，距離地球約 520光年（159秒差距）。呢顆行星係由法國主導嘅 CoRoT 任務透過光度測量發現，並喺 2009 年 2月公佈。直到 2011 年 1 月 Kepler-1625b 嘅公佈之前，CoRoT-7b 一直係已知直徑最細嘅系外行星，直徑約為地球嘅 1.58 倍（體積約為地球嘅 3.94 倍），亦係首顆被發現嘅潛在岩石系外行星。呢顆行星嘅公轉周期非常之短，只需約廿小時就繞其主恆星一圈。

透過凌日數據測得嘅行星直徑，加上徑向速度測量得出嘅行星質量，顯示 CoRoT-7b 嘅密度與地球相若；因此，CoRoT-7b 係一粒類似地球嘅石行星，而唔係類似木星嘅氣體巨行星。此外，CoRoT-7 嘅徑向速度觀測亦發現另一粒超級地球 CoRoT-7c，質量約為地球嘅 8.4 倍，公轉周期為 3.7 日，軌道距離約為 690 萬公里。

## 攷
超級地球

**超級地球**係指質量比地球大，但遠低於太陽系冰巨行星（天王星同海王星）嘅系外行星。天王星同海王星嘅質量分別係地球嘅 14.5 倍同 17.1 倍。「超級地球」呢個術語只針對行星嘅質量，並唔代表行星嘅表面環境或適居性。對於質量較大嘅超級地球，有時會用「氣體矮行星」呢個術語，但更常見嘅稱呼係「迷你海王星」。

## 攷
Kepler-1625b I

**Kepler-1625b I** 係一粒可能環繞系外行星 Kepler-1625b 嘅衛星，可能係人類發現嘅第一粒系外衛星（但有待確認）。呢個發現最初係由開普勒太空望遠鏡初步觀測時發現嘅。之後，哈勃太空望遠鏡喺 2017 年 10 月進行咗更詳細嘅觀測，最終相關研究論文 喺 2018 年 10 月初 《科學進展》雜誌上發表。

有關呢粒衛星嘅研究顯示，佢所環繞嘅系外行星 Kepler-1625b 質量可能達到好幾個木星咁大，而呢粒衛星嘅質量則估計同海王星差唔多。同太陽系入面好多衛星一樣，呢粒巨型系外衛星理論上可以擁有自己嘅衛星（即所謂「次衛星」），並且可以維持穩定嘅軌道，不過目前並冇證據顯示真係存在次衛星。 

## 攷
俠

**俠**，**俠客**，喺中文文化中，不單止代表武術高手，更承載住一種重義氣、行俠仗義、扶弱濟困。由古代遊俠到武俠小說、再到現代影視作品，俠已經成為華人文化之中一個符號。武俠文化亦畀學者批砰為過於理想化同浪漫。

## 史
### 古代遊俠
「俠」字最早出現喺先秦時期，當時嘅「遊俠」係指一群懷抱理想、唔受約束嘅武士。佢哋多數係平民出身，以武藝高強、行事果斷著稱，並且重視個人名譽同義氣。著名嘅歷史人物，例如戰國時期嘅聶政、荊軻，以及漢代嘅郭解，都係古代遊俠嘅代表。

* 聶政：為報知己之恩，刺殺韓相，然後自殘面容，以免連累姐姐。
* 荊軻：「風蕭蕭兮易水寒，壯士一去兮不復還」，為燕太子丹刺秦王，雖然失敗，但其忠義精神千古流傳。
* 郭解：漢武帝時期嘅遊俠，以「仗義疏財」聞名，被司馬遷記錄喺《史記·遊俠列傳》中。

### 武俠文化
隨住時代變遷，「俠」嘅形象逐漸由歷史人物轉變為文學形象。唐宋時期嘅傳奇小說，例如《虬髯客傳》，已經開始塑造俠客嘅英雄形象。到咗明清時期，武俠小說更加盛行，《水滸傳》之中嘅一佰零八條好漢，以及後來嘅《三俠五義》、《七俠五義》等，都進一步豐富咗俠文化嘅內涵。

### 近現代武俠文化
20世紀初，武俠小說喺華文圈文壇掀起熱潮。其中，平江不肖生嘅《江湖奇俠傳》、還珠樓主嘅《蜀山劍俠傳》，以及後來嘅金庸、古龍、梁羽生嘅作品，將武俠文化推向高峰。

* 金庸：佢嘅《射鵰英雄傳》、《神鵰俠侶》、《倚天屠龍記》等作品，不單止講述武功招式，更透過俠客嘅故事探討忠孝、愛情、民族大義呢啲主題。
* 古龍：以「小李飛刀」系列聞名，強調俠客嘅個人風格同江湖道義，筆下嘅俠客多數孤傲不羈，但係重情重義。
* 梁羽生：作品以歷史為背景，強調「以武止戈」、「俠之大者，為國為民」嘅精神。
 
### 武俠電影同電視劇
隨住武俠小說嘅流行，武俠電影同電視劇亦應運而生。上世紀 60年代，邵氏兄弟嘅武俠片，例如《獨臂刀》、《大醉俠》，開創咗武俠電影嘅先河。

進入80年代，徐克嘅《新蜀山劍俠》、胡金銓嘅《俠女》，以及後來嘅王家衛《東邪西毒》、張藝謀《英雄》，都為武俠電影注入新元素。電視劇方面，TVB 嘅《射鵰英雄傳》、《神鵰俠侶》等經典翻拍，更將武俠文化帶入千家萬戶。

## 俠義精神
「俠」嘅核心精神，在於「行俠仗義」、「扶弱濟困」。古代遊俠雖然不受法律約束，但佢哋有自己嘅道義準則：

* 重諾然：一諾千金，絕不食言。
* 仗義疏財：願意為朋友、為正義付出一切。
* 除暴安良：以武力懲惡揚善，維護社會公義。

雖然現代社會已經冇遊俠，但「俠」嘅精神，可以講，仍然存在：

* 義工、救援隊：冒險救人，不求回報。
* 維權人士：為弱勢發聲，捍衛公義。
* 普通人嘅義舉：例如見義勇為、捐款助人，都係「俠」精神嘅現代體現。

## 女俠
女嘅俠客，既有高強武藝，亦懷俠義之心，例如《射鵰英雄傳》入面嘅黃蓉，或者《神鵰俠侶》入面嘅小龍女。其他《倚天屠龍記》入面，趙敏同周芷若都係著名女俠。古龍小說入面嘅女俠客，多數都好獨立、好堅強。

## 批評
武俠文化 (Wuxia culture) 確實係一種理想化同浪漫化嘅文化現象，尤其喺中國傳統文學同電影中，對某啲文化實踐有好強嘅美化同誇張元素。武俠小說、電影同電視劇通常係以一啲江湖人物為主，講述佢哋喺武術、正義、忠誠、愛情等方面嘅冒險，所謂「武俠」嘅精神唔單止係強調武術技藝，而係更深層次嘅道德理想、忠義精神同俠義行為。但如果從現實角度睇，呢啲文化實踐有時會顯得唔切實際，甚至有啲脫離現實。

武俠文化中嘅俠客通常有好強烈嘅道德感，會為弱者伸張正義、保護無辜，甚至為理想而犧牲。呢啲行為反映咗一種理想化嘅世界觀，喺現實世界入面，「正義」同「邪惡」係唔係咁易嚟劃分。武俠小說經常呈現超乎尋常嘅武功，如「輕功」、「內力」或者「氣功」，甚至可以做到打破常理，飛檐走壁或者一擊必殺。呢啲技能往往係理想化嘅體現，唔同於現實中嘅武術。

儘管武俠世界唔符合現實，但佢代表咗一種精神向往——對自由、對正義、對理想世界嘅渴望。喺困難同不公正嘅現實面前，武俠文化提供咗一個逃避同理想化嘅避風港，係一種對美好生活嘅嚮往。武俠文化確實係一種理想化同浪漫化嘅文化，佢提供咗一個脫離現實、充滿英雄主義同道德理想嘅世界。

## 對全球文化影響
可以講，功夫係「俠」文化嘅重要組成部分，早已走向世界。李小龍、成龍、李連杰等功夫明星，透過電影將武術推廣到全球。

近年，武俠呢個 IP 亦全球化，走向國際。例如：

* Netflix：引進《白蛇緣起》、《雪中悍刀行》等動畫同劇集。
* 荷里活：改編自中華武俠元素嘅電影，例如《功夫熊貓》、《花木蘭》。
* 遊戲：《原神》、《鬼谷八荒》等遊戲，融入好多武俠同神話元素。

## 睇埋
*金庸：《射鵰英雄傳》
*古龍：《多情劍客無情劍》
*司馬遷：《史記·遊俠列傳》

## 攷
鎳氫氣電池

**鎳氫氣電池**（NiH2 或 Ni–H2）係一種可以充電嘅電池，用鎳同氫氣做材料。佢同鎳氫合金電池（NiMH）唔同，因為佢用氣體氫，儲喺高壓（可以高達1200 psi，即係約 82.7 巴）嘅電池入面。呢種電池喺 1971 年 2 月 25 號由蘇聯嘅三位科學家 Alexandr Ilich Kloss，Vyacheslav Mikhailovic Sergeev 同 Boris Ioselevich Tsenter 喺美國申請到專利。

用 26% 氫氧化鉀（KOH）做電解液嘅鎳氫電池，喺 80% 放電深度之下，用到十五年都唔成問題。佢每公斤可以儲 75 Wh 電，每立方分米有 60 Wh 電，功率比更高達 220 Wh/Kg 。電壓有 1.55 V，平均放電電壓約 1.25 V。

雖然佢嘅能量密度只係鋰電池嘅三分之一，但佢嘅壽命好長。可以充放電多過兩萬次，能量效率有 85%，法拉第效率更係 100%。

由於鎳氫電池好耐用，所以好多太空任務都用（衛星、太空探測器），例如「信使號」水星探測器、「火星奧德賽」同「火星全球勘測者」都係用呢種電池。哈勃太空望遠鏡嘅原裝電池用咗十九年，喺低地球軌道上充放電次數最多。國際太空站以前都用鎳氫電池，到2019年先換咗鋰電池。

## 攷
吐露港渡海泳

**吐露港渡海泳**（），喺一個喺香港舉辦，喺吐露港舉行嘅公開水域游水比賽，由大埔體育會舉辦同民政事務總署贊助。

直到2025年，吐露港渡海泳已經舉辦咗52屆。

## 軼事

喺2025年，主辦單位決定，喺黃色暴雨警告之下，吐露港渡海泳仍然照常舉行。

喺2022年，主辦單位決定，因COVID疫情關係，取消當年嘅吐露港渡海泳公開賽。

喺2021年，主辦單位決定，因COVID疫情關係，取消當年嘅吐露港渡海泳公開賽。

喺2018年，主辦單位決定，因為安全理由，取消當年嘅吐露港渡海泳，而報名費亦唔會退還返比報咗名嘅泳手。

## 參考

## 睇埋
* 維港渡海泳
* 元旦冬泳拯溺錦標賽

## 外部連結
* 吐露港公開游泳比賽
元旦冬泳拯溺錦標賽

**元旦冬泳拯溺錦標大賽**喺一個由中國香港拯溺總會，每年喺1月1號喺香港舉辦嘅公開水域游水比賽。

去到2026年，元旦冬泳拯溺錦標賽已經舉辦咗50屆。

喺2025年舉辦嘅元旦渡海泳中，有大概1200人參加比賽，而比賽最細嘅只係6歲，此外，也有因患上骨癌而截右腿的人士參加此項游泳比賽。

而喺2022年舉辦嘅元旦渡海泳中，喺543名泳手當中，有18嗰人比賽後之後唔舒服。

## 參考


## 睇埋
* 維港渡海泳
* 吐露港渡海泳
港話通

**港話通**（）喺香港嘅港話通全維服務有限公司（）推出嘅傾偈機器人同手機應用程式。

## 歷史
2025年11月20號，「港話通」公眾測試版正式推出。然而，程式推出之初並唔穩定，也出現幻覺現象。

2025年12月15號，可以用「智方便」嘅連結入口使用「港話通」，使用人數已突破20萬人

2025年12月22號，富途同港話通簽訂咗合作協議，將「牛牛AI」接入「港話通」，令用家可以睇到財金相關嘅資料。

## 技術
「港話通」喺用香港生成式人工智能研發中心（）推出嘅 HKGAI V1人工智能大語言開源基礎模型系統。

HKGAI V1支援粵語、普通話同英語，用緊香港本地數據同價值觀，全參數微調，同埋會持續訓練；「港話通」會搭載政府資料同自家研發嘅搜索引擎，以保障數據安全，同提供即時數據。

## 功能
「港話通」能協助用家解答香港日常生活有關、「衣食住行」相關嘅問題，也可以提供基本嘅法律意見。除咗文字同語音輸入外，用家可以影相畀「港話通」，畀佢辨識同翻譯內容。

## 參考資料


## 外部鏈接

*
Pantomime

Pantomime，拉丁字母串字，指：

* 童話戲。英文指英倫發展出笑戲，合家觀表演，聖誕新年做。
* 仿戲。
航展道

**航展道**，香港一道，喺赤鱲角東北，航天城嗰邊，亞洲國際博覽館南側。大致上東西直行，近海嗰邊就東北屈。館喺航展道一號，的士站都喺呢處。

西起航天城路，東行北側有博覽西路口。再東行遇迴旋處，南側可轉入航天城東路。東行近尾北屈，街尾同北環路相接。近海有暢榮路同佢平排，但唔相通。

除咗博覽館，佢北側重有北大嶼山醫院香港感染控制中心。而南側有麗豪航天城酒店，有香港天際萬豪酒店。

## 語源
英文**Airport Expo Boulevard**，航展就同Airport Expo相合。

## 史
航展道為亞洲國際博覽館而起，而館二〇〇五年十二月二十一號開幕。

## 攷